open-index/open-wikipedia-markdown huggingface dataset:
কায়া কাল্লাস

**কায়া কাল্লাস** (; জন্ম ১৮ জুন ১৯৭৭) একজন এস্তোনিয়ান রাজনীতিবিদ যিনি ২০২১ সাল থেকে এস্তোনিয়ার প্রধানমন্ত্রী হিসেবে দায়িত্ব পালন করছেন। তিনি এস্তোনিয়ার প্রথম নারী প্রধানমন্ত্রী। তিনি ২০১৮ সাল থেকে রিফর্ম পার্টির নেতা, ২০১৯-২০২১ সালের এস্তোনিয়ান সংসদের (*[[রিগিকোগু]]*) সদস্য ছিলেন এবং এর আগেও ২০১১-২০১৪ সালেও ছিলেন। কাল্লাস নির্বাচিত হয়ে ২০১৪-২০১৮ সালে ইউরোপীয় সংসদের সদস্য হিসেবে দায়িত্ব পালন করেন, এবং এলাইন্স অফ লিবারেলস এন্ড ডেমোক্র্যাটস ফর ইউরোপ এর প্রতিনিধিত্ব করেন। সংসদে তার নির্বাচনের আগে, তিনিএকজন অ্যাটর্নি হিসেবে ইউরোপীয় এবং এস্তোনিয়ান প্রতিযোগিতা আইনে বিশেষজ্ঞ ছিলেন।

## প্রাথমিক জীবন এবং শিক্ষা
কায়া কাল্লাস ১৮ জুন ১৯৭৭ সালে তালিনে জন্মগ্রহণ করেন। তিনি সিম কাল্লাসের কন্যা, যিনি এস্তোনিয়ার ১৫ তম প্রধানমন্ত্রী এবং পরে একজন ইউরোপীয় কমিশনার ছিলেন।

## ব্যক্তিগত জীবন
২০০২ সালে, কাল্লাস রুমেট লিগারকে বিয়ে করেন। ২০০৬ সালে তাদের বিবাহবিচ্ছেদ হয়।

## তথ্যসূত্র

## বহিঃসংযোগ

|-

বিষয়শ্রেণী:১৯৭৭-এ জন্ম
বিষয়শ্রেণী:২১শ শতাব্দীর স্মৃতিকথাকার
বিষয়শ্রেণী:জীবিত ব্যক্তি
বিষয়শ্রেণী:নারী প্রধানমন্ত্রী
বিষয়শ্রেণী:ইউরোপের নারী প্রধানমন্ত্রী
বিষয়শ্রেণী:২১শ শতাব্দীর এস্তোনীয় নারী রাজনীতিবিদ
বিষয়শ্রেণী:প্রথম নারী প্রধানমন্ত্রী
বিষয়শ্রেণী:২১শ শতাব্দীর নারী আইনজীবী
আলেকজান্ডার আকসিনিন

**আলেকজান্ডার আকসিনিন** (২ অক্টোবর ১৯৪৯ – ৩ মে ১৯৮৫) একজন সোভিয়েত ছাপচিত্রকর এবং চিত্রশিল্পী ছিলেন। তার অত্যাধুনিক এচিং কৌশল, নির্ভুলতা এবং বিশদ বিবরণের প্রতি নিখুঁত মনোযোগ তাকে "ড্যুরার অফ লিভিউ" উপাধিতে ভূষিত করেছিল।

## প্রাথমিক জীবন এবং শিক্ষা
আলেকজান্ডার আকসিনিন সামরিক মানচিত্রকার দিমিত্রি আকসিনিন এবং রেলপথ কর্মকর্তা লুদমিলা আকসিনিনের ঘরে জন্মগ্রহণ করেছিলেন। ১৯৭২ সালে তিনি ইউক্রেনীয় ইনস্টিটিউট অফ প্রিন্টিং থেকে স্নাতক হন, যেখানে তিনি গ্রাফিক্স আর্টসে বিশেষায়িত হন।

## কর্মজীবন
১৯৭২-১৯৭৭ সাল পর্যন্ত, আকসিনিন একটি প্রকাশনা হাউসে একজন শিল্প সম্পাদক হিসাবে কাজ করেছিলেন, সোভিয়েত সেনাবাহিনীতে কাজ করেছিলেন এবং তারপরে একটি শিল্প নকশা অফিসে আর্ট ডিজাইনার হিসাবে কাজ করেছিলেন।

## তথ্যসূত্র

## বহিঃসংযোগ
* Official site

বিষয়শ্রেণী:১৯৪৯-এ জন্ম
বিষয়শ্রেণী:১৯৮৫-এ মৃত্যু
উদয়পুরি মহল

**উদয়পুরি মহল** (মৃত্যু জুলাই ১৭০৭) ছিলেন মুঘল সম্রাট **আওরঙ্গজেব** -এর উপপত্নী।

## জীবনী
*আওরঙ্গজেবের বৃদ্ধ বয়সের প্রিয়তমা* হিসাবে বর্নিত, উদয়পুরি মহল যুবরাজ দারা শিকোর হারেমে একজন দাসী ছিলেন, এবং হারেমে প্রবেশের আগে তিনি ছিলেন এক নর্তকী।

তিনি সম্ভবত কাশ্মীর অথবা প্রতিবেশি রাজ্য উদয়পুরের বাসিন্দা ছিলেন। এও শোনা যায় যে তিনি একজন খ্রিস্টান ছিলেন এবং হয় জর্জিয়া, বা আর্মেনিয়া অথবা সির্কাসিয়া তার আদি বাসস্থান। সম্রাট আকবরের শাসনকাল থেকে এই আদেশ দেওয়া হয়েছিল যে রাজকীয় হারেমের মহিলাদের নাম জনসমক্ষে উল্লেখ করা উচিত নয়, তাদের কিছু উপাধি দ্বারা মনোনীত করা উচিত যা তাদের জন্মস্থান বা শহরের নামের সংগে সাদৃশ্যপূর্ণ।

তিনি এক সুন্দরী মহিলা ছিলেন এবং তার উজ্বল লালবর্ণের কেশ ছিল। তিনি আওরঙ্গজেবকে মোহিত করেছিলেন এবং তাকে গভীরভাবে ভালোবাসতেন। এতে আওরঙ্গজেবের অন্যান্য স্ত্রীরা তাকে ঈর্ষা করতে শুরু করে। তিনি ২৪ ফেব্রুয়ারি ১৬৬৭ সালে তার ও আওরঙ্গজেবের পুত্র সাহজাদা মুহাম্মদ কাম বখশের জন্ম দেন। তিনি গভীর সুরাসক্ত ছিলেন।

১৬৭৮ সালে, চিতোরের রানা এবং মারোয়ারের রাজার বিরুদ্ধে যুদ্ধে তিনি আওরঙ্গজেবের সাথে গমন করেন। ১৬৮৬ সালে, তিনি ঔরঙ্গাবাদ বা আহমেদনগরে আওরঙ্গজেবের সাথে তার শিবিরে ছিলেন।

উদয়পুরি মহল একজন প্রভাবশালী মহিলা ছিলেন।
আওরঙ্গজেবকে মৃত্যুর আগে পর্যন্ত উদয়পুরি মহল তাকে প্রভাবিত করতে সক্ষম হয়েছিলেন এবং সেইকারনেই তিনি তার পুত্র কাম বখশের অনেক দোষ ক্ষমা করেন। তার প্রভাব অক্ষুন্ন রাখতে তিনি আওরঙ্গজেবের ছেলে ও নাতিদের রাজ্যত্যাগের পর, খিদমতগার খান, তার উত্তরসূরি খাজা আম্বর (যাকে ১৭০৪ সালের পরে খিদমতগার খান নামেও ডাকা হয়েছিল) এবং হারেমের অন্যান্য রাজকীয় নপুংসক চাকরদের সাথে সন্ধি করেন।

১৭০৭ সালে আওরঙ্গজেবের মৃত্যু শয্যায় কাম বখশকে লেখা একটি চিঠিতে তিনি উদয়পুরি মহলের উল্লেখ করেছিলেন। আওরঙ্গজেব মারা গেলে তিনি গভীরভাবে শোকাহত হন এবং চার মাসের মধ্যে ১৭০৭ সালের জুলাই মাসে গোয়ালিয়রে শেষ নিশ্বাস ত্যাগ করেন।

## তথ্যসূত্র

বিষয়শ্রেণী:১৭০৭-এ মৃত্যু
বিষয়শ্রেণী:১৮শ শতাব্দীর ভারতীয় ব্যক্তি
বিষয়শ্রেণী:১৮শ শতাব্দীর ভারতীয় নারী
বিষয়শ্রেণী:ভারতীয় ক্রীতদাস
বিষয়শ্রেণী:১৮শ শতাব্দীর ক্রীতদাস
বিষয়শ্রেণী:১৭শ শতাব্দীর ক্রীতদাস
পুরু (বৈদিক উপজাতি)

**পুরু** (১৭০০-১৪০০ খ্রীস্টপূর্ব) বৈদিক উপজাতির একটি দল ছিল। পুরুদের বেশ কয়েকটি উপদল ছিল, একটি হল ভারত। ঋগ্বেদের অধিকাংশ ক্ষেত্রে পুরু ও ভারত ছিল দুটি প্রধান উপজাতি।

পুরুদের রাজা সুদাস এর বিরুদ্ধে অনেক দলকে সমবেত করেছিল, কিন্তু ঋগ্বৈদিক যুদ্ধ, দশরাজার যুদ্ধে
 পরাজিত হয়েছিল। পুরু নামটি সম্ভাব্য ইন্দো-আর্য বংশোদ্ভূত।

## ইতিহাস
ঋগ্বেদ মণ্ডল ৬-এ, এটি স্মরণ করা হয়েছে যে পুরুদের প্রধান পুরুকুৎস আফগান পর্বতমালায় শারদীয় দুর্গ ধ্বংস করেছিলেন। মণ্ডল ৪-এ বলা হয়েছে যে তার অশ্বমেধ ঘোড়া দৌরগাহের সাথে, তার পুত্র ত্রসাদস্যুর জন্ম হয়েছিল। মণ্ডল ৪-এ, ত্রসাদস্যু হলেন পুরুদের প্রধান। পুরুকুৎসের পুত্র হওয়ার পাশাপাশি, ত্রসাদস্যুরকে গাইরীক্ষিত নামেও বর্ণনা করা হয়েছে, যার অর্থ গীরিক্ষিতের বংশধর। ত্রসাদস্যু সিন্ধু নদের পশ্চিম দিকে বাস করতেন যখন মণ্ডল ৪ রচিত হচ্ছিল, কিন্তু তিনি সপ্তনদীর দেশেও চলে গিয়েছিলেন এবং অনু-দ্রুহ্যু ও যদু-তুর্বশুদের পরাজিত করেছিলেন। তিনি বিজিত উপজাতি ও পুরুদেরকে পঞ্চজনে (পাঁচ উপজাতি) ঢালাই করেছিলেন। তার বিজয় উদযাপনের জন্য তিনি তার ঘোড়া, দধরিক দিয়ে অশ্বমেধ পরিচালনা করেছিলেন। ঋগ্বেদ ৪.৩৮-৪০-এ দধরিককে উচ্চারিত করা হয়েছে, এবং এই স্তোত্রগুলিতে, দধরিককে ঐশ্বরিক সত্ত্বা, অশ্বমেধ যজ্ঞের ঘোড়া এবং পুরু ও ইন্দো-আর্য আধিপত্যের প্রতীক হিসাবে বর্ণনা করা হয়েছে। ত্রসাদস্যুর পুত্র ছিলেন তৃক্ষি।

ঋগ্বেদ ৭.৯২.২-এর হারমান গ্রাসম্যানের ব্যাখ্যা মেনে চলা পণ্ডিতরা বলেন যে মণ্ডল ৭ নাগাদ পুরু সরস্বতী নদীতে পৌঁছেছিল।

## তথ্যসূত্র

বিষয়শ্রেণী:ইন্দো-আর্য জাতিগোষ্ঠী
বিষয়শ্রেণী:বৈদিক উপজাতি
নয়না অশ্বিন কুমার

**নয়না অশ্বিন কুমার** হলেন একজন ভারতীয় টেবিল টেনিস খেলোয়াড়। তিনি ২০০০ সালের ২২শে মার্চ ভারতের অন্ধ্র প্রদেশের রাজধানী হায়দ্রাবাদে জন্মগ্রহণ করেন। তিনি নয়না *বিস্ময় শিশু* নামেও পরিচিত।

## প্রাতিষ্ঠানিক শিক্ষা
মাধ্যমিক শিক্ষার একটি আন্তর্জাতিক সাধারণ শংসাপত্রের অধীনে, এই অপূর্ব কুশলী মেয়ে আট বছর বয়সে দশম শ্রেণীর পরীক্ষায় অংশ নিয়েছিল। কেমব্রিজ ইন্টারন্যাশনাল এক্সামিনেশনস সিআইই বোর্ড দ্বারা পরিচালিত পরীক্ষাটি শেষ করে, সে সেই স্তরের পরীক্ষায় উত্তীর্ণ হওয়া সবচেয়ে কম বয়সী এশীয় মেয়ে হয়েছিল। তার দশম বর্ষের শেষে, সে অন্ধ্র প্রদেশ বোর্ড অফ ইন্টারমিডিয়েট এডুকেশন থেকে ১১ এবং ১২ শ্রেণীর পরীক্ষাও সম্পন্ন করেছিল। ১২ বছর বয়সে, সেন্ট মেরি'স কলেজে *গণ যোগাযোগ* বিষয় নিয়ে বিএ-তে সে ছিল দ্বিতীয় বর্ষের ছাত্রী। সে ওসমানিয়া বিশ্ববিদ্যালয় থেকে রাষ্ট্রবিজ্ঞানে স্নাতকোত্তর করেছে।

সাত বছর বয়সে সে একটি মিউজিক অ্যালবাম রেকর্ড করে। সেই সিডিতে তার গাওয়া *[[রামায়ণ: দ্য এপিক]]* অন্তর্ভুক্ত রয়েছে।

সে *[[ভগবদ্গীতা]]* ইংরেজিতে অনুবাদ করেছিল। নয়না ৫ থেকে ৭ বছর বয়সের মধ্যে ইংরেজি, হিন্দি এবং তার অঞ্চলের প্রাথমিক ভাষা শিখে নিয়েছিল।

## টেবিল টেনিস
টেবিল টেনিসে, সাব-জুনিয়র গার্লস বিভাগে ব্রোঞ্জ পদক জিতে নয়না অশ্বিন কুমার জাতীয় চ্যাম্পিয়ন হয়েছেন। তিনি জুনিয়র গার্লস প্রতিযোগিতায় কোয়ার্টার ফাইনাল পর্যন্ত পৌঁছেছিলেন। দলগত ইভেন্টে, নয়না ২০১০ সালে অনূর্ধ্ব বারো, চোদ্দ এবং ষোল বয়সের বন্ধনীতে সোনা জিতেছিলেন। জম্মু ও কাশ্মীরে তিনি সাব-জুনিয়র একক বিভাগে প্রথম স্থান অধিকার করেন। তিনি বোলপুরে ব্রোঞ্জ পেয়েছিলেন এবং ২০১২ সালে বেঙ্গালুরুতে দক্ষিণ অঞ্চলের শিরোপা জিতেছিলেন। যুব বালিকা জাতীয় প্রতিযোগিতায় তিনি দলের জন্য ব্রোঞ্জ পদকও জিতেছিলেন। এই সবই তাঁকে বারো, চৌদ্দ এবং ষোল বয়সের নিচে 'রাজ্য সেরা' করে তোলে। ভারতে টেবিল টেনিসের জন্য সাব-জুনিয়র মেয়েদের মধ্যে তিনি এক নম্বরে ছিলেন।

ভারতের বাইরে, নয়না অস্ট্রিয়ায় অনুষ্ঠিত একটি আন্তর্জাতিক টেবিল টেনিস টুর্নামেন্টে অংশগ্রহণ করেছিলেন এবং ৬ষ্ঠ মর্যাদাক্রমে ছিলেন। তিনি চীনে একটি প্রশিক্ষণ শিবিরে ভারতের প্রতিনিধিত্ব করেছিলেন। সেই গ্রুপের সাথে, তিনি নতুন দিল্লিতে একটি এশিয়ান জুনিয়র চ্যাম্পিয়নশিপে অংশগ্রহণ করেছিলেন। তিনি দেরাদুনে ইন্ডিয়া জুনিয়র ও ক্যাডেট ওপেনেও খেলেছিলেন এবং ব্যক্তিগত প্রতিযোগিতায় ক্যাডেট ও ব্রোঞ্জ জিতেছিলেন।

## তথ্যসূত্র

## বহিঃসংযোগ

* শিশু প্রডিজি আকাশে পৌঁছানোর স্বপ্ন দেখে
* নয়না, উৎকর্ষ সহ জন্মগত প্রতিভা 

বিষয়শ্রেণী:২০০০-এ জন্ম
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:ভারতীয় নারী টেবিল টেনিস খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:তেলেঙ্গানার নারী ক্রীড়াবিদ
বিষয়শ্রেণী:২১শ শতাব্দীর ভারতীয় নারী ক্রীড়াবিদ
জৈনাবাদী মহল

**জৈনাবাদী মহল হীরাবাই বেগম সাহিবা**(ফার্সিঃ زين آبادی محل; জন্ম্নামঃ হীরা বাই; মৃত্যু ১৬৫৪ খ্রি.)) ছিলেন মুঘল সম্রাট **আওরঙ্গজেব** -এর একজন উপপত্নী।

## জীবনী
*আওরঙ্গজেবের যৌবনের প্রিয়তমা* হিসাবে বর্ণিত, জৈনাবাদী মহল ছিলেন একজন কাশ্মীরি হিন্দু, যাকে তার বাবা-মা ত্যাগ করেছিলেন এবং ক্রিতদাস বেচাকেনার বাজারে বিক্রি করেছিলেন। তিনি ছিলেন মীর খলিলের একজন দাসী, এবং এক গায়িকা ও নর্তকী। মীর খলিল ছিলেন আসফ খানের জামাতা, এবং তিনি মুফতাখার খান, খান-ই-জামান ইত্যাদি উপাধি পান। শাহজাহানের শাসনকালের ২৩ তম বছরে, ১৬৪৯-৫০ সালে তাকে তোপ বাহিনীর প্রধান হিসাবে দাক্ষিণাত্যে পাঠানো হয়েছিল। ১৬৫৩ সালে তিনি ধারুর সেনানায়ক নিয়োজিত হন। আওরঙ্গজেবের শাসনকালে তিনি খান্দেসের সুবাদার পদে নিযুক্ত হন।

১৬৫২  বা ১৬৫৩ সালে, তিনি যখন দাক্ষিণাত্যের রাজপ্রতিনিধি হিসাবে বহাল ছিলেন তখন শাহজাদা আলমগীর তার হারেমের মহিলাদের সাথে জৈনাবাদের বাগানে ভ্রমণে গেছিলেন। সেখানেই তিনি জৈনাবাদী মহলকে প্রথম দেখেছিলেন। তিনি খান-ই-জামানের স্ত্রীর অন্যান্য ক্রীতদাসীদের সাথে সেখানে এসেছিলেন। তার সঙ্গীত দক্ষতা এবং মনোমুগ্ধকর সৌন্দর্য আওরঙ্গজেবকে বিমোহিত করেছিল। তিনি মীর খলিলের কাছে জৈনাবাদী মহলকে পাওয়ার ইচ্ছা প্রকাশ করেন। মীর খলিল তখন আওরঙ্গজেবের একজন দাসী ছত্তর বাই-এর মধ্যে বিনিময়ের জৈনাবাদী মহলকে দিতে রাজি হন।.

সম্রাট আকবরের শাসনকাল থেকে এই আদেশ দেওয়া হয়েছিল যে রাজকীয় হারেমের মহিলাদের নাম জনসমক্ষে উল্লেখ করা উচিত নয়, তাদের কিছু উপাধি দ্বারা মনোনীত করা উচিত যা তাদের জন্মস্থান বা শহরের নামের সংগে সাদৃশ্যপূর্ণ। সেই নিয়ম অনুযায়ী নতুন ক্রীতদাসীর নাম জৈনাবাদী মহল রাখা হয়।

একদিন জৈনাবাদী আওরঙ্গজেবের প্রেম পরীক্ষা করার জন্য তাকে এক পিয়ালা মদ পান করার প্রস্তাব দিয়ে তাকে কটূক্তি করেন। এই প্রেম-সম্পর্ক গভীর হতে থাকে এবং তৎকালীন মুঘল সম্রাট শাহজাহানের কাছেও সেই খবর আসে। তার বড় ভাই দারা শিকোহ আওরঙ্গজেবকে অপবাদ দেওয়ার জন্য এই ঘটনাটি তাদের বাবাকে জানিয়েছিলেন।

জৈনাবাদী সম্ভবত ১৬৫৩ সালের নভেম্বর মাসে আওরঙ্গজেবের সাথে দৌলতাবাদে যান ও সেখানে এক মাস দীর্ঘ ভ্রমণ করেন, এবং সেখানেই ১৬৫৪ সালের দিকে তিনি শেষ নিঃস্বাস ত্যাগ করেন। তাকে ঔরঙ্গাবাদে কবরস্থ করা হয়।

## তথ্যসূত্র

বিষয়শ্রেণী:১৬৫৪-এ মৃত্যু
বিষয়শ্রেণী:১৭শ শতাব্দীর ভারতীয় ব্যক্তি
বিষয়শ্রেণী:১৭শ শতাব্দীর ভারতীয় নারী
বিষয়শ্রেণী:ভারতীয় রাজকীয় নারী
বিষয়শ্রেণী:মুঘল অভিজাত
বিষয়শ্রেণী:মুঘল_রাজকীয়_সহধর্মিণী
চলতি অনুপাত

**চলতি অনুপাত** () একটি তারল্য অনুপাত যেটি একটি প্রতিষ্ঠানের স্বল্পমেয়াদী বা চলতি দায় পরিশোধের জন্য যথেষ্ট চলতি সম্পদ আছে কিনা সেটি নির্ণয় করতে ব্যবহার করা হয়। এটি একটি প্রতিষ্ঠানের চলতি সম্পদকে তার চলতি দায়ের সাথে তুলনা করে এবং নিম্নরূপ প্রকাশ করা হয়:-

: 

চলতি অনুপাত একটি প্রতিষ্ঠানের তারল্যের অবস্থা ইঙ্গিত করে। গ্রহণযোগ্য চলতি অনুপাত প্রতিষ্ঠান থেকে প্রতিষ্ঠান, শিল্প থেকে শিল্পে পরিবর্তিত হয়।  অনেক ক্ষেত্রে উচ্চ চলতি অনুপাতকে নিম্ন অনুপাতের চেয়ে ভাল বলে বিবেচনা করা হয়, কারণ উচ্চ চলতি অনুপাত নির্দেশ করে যে কোম্পানিটি পাওনাদারকে তার পাওনা ফেরত দেওয়ার সম্ভাবনা বেশি। যদিও, উচ্চ চলতি অনুপাত সবসময় বিনিয়োগকারীদের জন্য ভাল নাও হতে পারে।

চলতি অনুপাতের আদর্শ মান বিভিন্ন ক্ষেত্রে বিভিন্ন হতে পারে। বর্তমান দায় বর্তমান সম্পদের বেশি হলে চলতি অনুপাত ১ এর কম হবে। চলতি অনুপাত ১ এর কম নির্দেশ করে যে কোম্পানির স্বল্পমেয়াদী দায় পরিশোধে সমস্যা হতে পারে।  যদিও কিছু কিছু ব্যবসার ক্ষেতে বর্তমান অনুপাত ১ এর কমও আদর্শ হতে পারে।  

## সীমাবদ্ধতা

# অনুপাতটির ব্যবহার তখনই উপযোগী যখন একই শিল্পের মধ্যে দুটি কোম্পানির তুলনা করা হয় কারণ আন্তঃশিল্প ব্যবসায়িক কার্যক্রম যথেষ্ট আলাদা।
# তারল্য নির্ধারণের জন্য, চলতি অনুপাত দ্রুত অনুপাতের মতো সহায়ক নয়, কারণ এতে অগ্রিম  খরচ এবং মজুদ পণ্যের মতো এমন সমস্ত সম্পদ অন্তর্ভুক্ত রয়েছে যা সহজে তরল করা যায় না। 

## আরও দেখুন

* ঋণ অনুপাত
* দ্রুত অনুপাত
* অনুপাত

## তথ্যসূত্র

বিষয়শ্রেণী:চলতি মূলধন ব্যবস্থাপনা
রুমেলি ধর

**রুমেলি অনুপ ধর** (জন্ম ৯ই ডিসেম্বর ১৯৮৩) হলেন একজন ভারতীয় প্রাক্তন ক্রিকেটার যিনি একজন অলরাউন্ডার হিসেবে খেলেন, ডানহাতি ব্যাটিং করেন এবং ডানহাতি বোলিং করেন। তিনি ২০০৩ থেকে ২০১৮ সালের মধ্যে ভারতের হয়ে চারটি টেস্ট ম্যাচ, ৭৮টি একদিনের আন্তর্জাতিক এবং ১৮টি টি-টোয়েন্টি আন্তর্জাতিক ম্যাচ খেলেছিলেন। তিনি বাংলা, এয়ার ইন্ডিয়া, রেলওয়ে, রাজস্থান, আসাম এবং দিল্লির হয়ে ঘরোয়া ক্রিকেট খেলেছেন। তিনি ২০২২ সালের জুন মাসে সব ধরনের ক্রিকেট থেকে অবসরের ঘোষণা করেন।

## প্রাথমিক জীবন
রুমেলি ধর ১৯৮৩ সালের ৯ই ডিসেম্বর, পশ্চিমবঙ্গ রাজ্যের কলকাতায় জন্মগ্রহণ করেন। 
## কর্মজীবন
২০০৩ সালের ২৭শে জানুয়ারী তারিখে লিংকনের বার্ট সাটক্লিফ ওভালে নিউজিল্যান্ডে ইংল্যান্ডের বিরুদ্ধে ২০০২-০৩ বিশ্ব মহিলা ক্রিকেট সিরিজে রুমেলি ধরের আন্তর্জাতিক অভিষেক হয়। তিনি ২০০৫ বিশ্বকাপের ফাইনালে পৌঁছে যাওয়া ভারতীয় দলের অংশ ছিলেন এবং ২০০৯ টি-টোয়েন্টি বিশ্বকাপে দলের যৌথ সর্বোচ্চ উইকেট শিকারী ছিলেন। ২০১২ সাল থেকে কোনো আন্তর্জাতিক ম্যাচ না খেলে, ধর ২০১৮ সালে জাতীয় দলে "অসম্ভাব্য" প্রত্যাবর্তন করেছিলেন, সেখানে তিনি তাঁর শেষ তিনটি আন্তর্জাতিক ম্যাচ খেলেছিলেন, দুটি দক্ষিণ আফ্রিকার বিরুদ্ধে এবং একটি অস্ট্রেলিয়ার বিরুদ্ধে।

## অবসর
২০২২ সালে, ভারতের বিশিষ্ট অলরাউন্ডারদের একজন, রুমেলি ধর, সব ধরনের ক্রিকেট থেকে অবসরের ঘোষণা করেন। একটি ইন্সটাগ্রাম পোস্টের মাধ্যমে তিনি এই ঘোষণা করেছেন। তিনি অবশ্য খেলাধুলার সাথে যুক্ত হওয়ার এবং তরুণদের সাহায্য করার প্রতিশ্রুতি দিয়েছেন। তিনি প্রশিক্ষণের ক্ষেত্রে সম্ভাব্য প্রবেশের ইঙ্গিত দিয়েছেন।
## তথ্যসূত্র

## বহিঃসংযোগ

* 
* 

বিষয়শ্রেণী:কলকাতা থেকে আগত ক্রিকেটার
বিষয়শ্রেণী:মধ্যাঞ্চলের নারী ক্রিকেটার
বিষয়শ্রেণী:রেলওয়েজের নারী ক্রিকেটার
বিষয়শ্রেণী:ভারতের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:ভারতের নারী একদিনের আন্তর্জাতিক ক্রিকেটার
বিষয়শ্রেণী:ভারতের নারী টেস্ট ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৮৩-এ জন্ম
বিষয়শ্রেণী:কলকাতার নারী ক্রীড়াবিদ
গজরা (কেশ সজ্জা)

**গজরা** হল কেশ সজ্জার জন্য ব্যবহৃত একটি ফুলের মালা যা দক্ষিণ এশীয় মহিলারা উৎসব, অনুষ্ঠান, বিবাহ বা দৈনন্দিন ঐতিহ্যবাহী পোশাকের সংগে পরিধান করে। এগুলি সাধারণত বিভিন্ন ধরণের জুঁই ফুল দিয়ে তৈরি করা হয় তবে আজকাল এর সাথে গোলাপ, ক্রসন্দ্রা এবং বারলেরিয়া জাতীয় ফুলও গজরাতে ব্যাপকভাবে ব্যবহৃত হচ্ছে। এটি খোঁপা বা বিনুনি দুইয়ের সাথেই পরা যেতে পারে। ভারতের মহিলারা সাধারণত ঐতিহ্যবাহী পোশাকের সাথে তাদের কেশের শোভা বর্ধন করতে গজরা পরিধান করেন। এটি প্রধানত উৎসব অনুষ্ঠান এবং বিবাহের সময় কিছু কিছু বিশেষ ক্ষেত্রে কব্জিতেও পরিধান করা হয়।

গজরা একটি কেশ সজ্জার অলঙ্কার এবং এটি খোপাকে বেঁধে রাখতে কোনভাবেই সহায়তা করেনা। *গজরা* ভারতে গহনার উপর করা এক ধরনের মুক্তার কারিগরীকেও বোঝায়।

## উৎপত্তির ইতিহাস
হিন্দু পৌরাণিক কাহিনী অনুসারে, গজরা ছিল নববধু বা বিবাহিত নারীর অবশ্য পরিধেয় ঐতিহ্যশালী **ষোল শৃঙ্গার** বা ষোল রকমের অলংকারের মধ্যে একটি গুরুত্বপূর্ণ আনুষঙ্গিক পরিধেয়। হিন্দু বিবাহরীতি অনুসারে নববধুকে ষোল রকমের অলংকার দিয়ে সজ্জিত করার প্রচলন আছে যার মধ্যে কেশসজ্জা হিসাবে গজরা অন্যতম। প্রথমে কনের চুলগুলি একটি আঁটসাঁট বেণীতে বা একটি খোঁপায় বেঁধে দেওয়া হয়ে থাকে এবং তার উপর এক বা একাধিক গজরা সংযুক্ত করে কেশসজ্জা সম্পূর্ন করা হয়।

## প্রাচীন ও আধুনিক কালে গজরা
প্রাচীন যুগে মহিলারা প্রধান্ত সমস্ত ধর্মীয় এবং উৎসব অনুষ্ঠানে গজরা পরিধান করত। সেইসময় সাধারনত গজরা তৈরি করতে জুঁই ফুল ব্যবহার করা হত কারন এই ফুলকে শুভ বলে মনে করা হত এবং এর শক্তিশালী সুবাস সারাদিন অবধি বজায় থাকত। যদিও সময়ের সাথে সাথে বেশ বেশ কিছু পরিবর্তন ঘটেছে, তবুও গজরা তৈরিতে এখনও জুঁই ফুল ব্যাপকভাবে ব্যবহৃত হয়।

আজকাল জুঁই, চামেলি বা মোগরা ফুল দিয়েও গজরা তৈরি করা হয়। বর্তমানে  সাধারণত কনেরা তাদের বিয়ের দিনে বা ভারতীয় শাস্ত্রীয় নৃত্যশিল্পীরা তাদের নৃত্য পরিবেশনার সময় গজরা পরে থাকে। এগুলি ছাড়াও দক্ষিণ ভারতের বেশিরভাগ মহিলা ধর্মীয় এবং উৎসব অনুষ্ঠানের সময় গজরা পরেন।

## তথ্যসূত্র

বিষয়শ্রেণী:ভারতীয় সংস্কৃতি
বিষয়শ্রেণী:সাজগোজ
বিষয়শ্রেণী:কেশবিন্যাস
বিষয়শ্রেণী:ভারতীয় পোশাক
বিষয়শ্রেণী:পাকিস্তানি পোশাক
গ্রেফতার

ডান|থাম্ব| ইউএস ইমিগ্রেশন অ্যান্ড কাস্টমস এনফোর্সমেন্ট (আইসিই) এজেন্টদের হাতে গ্রেফতার এক ব্যক্তি
[থাম্ব| মাটিতে শুয়ে [ব্রাজিল|ব্রাজিলের রিও ডি জেনেরিওতে অপহরণকারীকে গ্রেফতার করা হচ্ছে]]
[ডান|থাম্ব| [ইরাক যুদ্ধ|২০০৭ সালের জুন মাসে ইরাক যুদ্ধের সময় মাসে একজন মার্কিন সৈন্য একজন ব্যক্তিকে গ্রেফতার করছে]]
**গ্রেফতার** হলো আইনি সুরক্ষা বা নিয়ন্ত্রণের উদ্দেশ্যে একজন ব্যক্তিকে আটক করা এবং হেফাজতে নেওয়ার কাজ।  সরাসরি অপরাধ করতে দেখা গেছে এমন কাউকে সংশ্লিষ্ট কর্তৃপক্ষ গ্রেফতার করতে পারে। হেফাজতে নেওয়ার পরে, ব্যক্তিকে আরও জিজ্ঞাসাবাদ করা যেতে পারে এবং/অথবা অভিযুক্ত করা যেতে পারে৷। ফৌজদারি বিচার ব্যবস্থায় গ্রেফতার একটি গুরুত্বপূর্ণ অংশ। কখনও কখনও এটি গ্রেফতারের জন্য আদালতের পরোয়ানার দরকার হয়।

পুলিশ ও অন্যান্য কর্মকর্তাদের গ্রেফতারের ক্ষমতা রয়েছে। কিছু জায়গায়, একজন নাগরিকের গ্রেফতারের অনুমতি দেওয়ার ক্ষেত্রে কিছু শর্ত পূরণ করতে হয়।  অনুরূপ ক্ষমতা ফ্রান্স, ইতালি, জার্মানি, অস্ট্রিয়া এবং সুইজারল্যান্ডে বিদ্যমান। যদি একজন ব্যক্তি অপরাধমূলক কাজে ধরা পড়ে এবং বৈধ আইডি তৈরি করতে ইচ্ছুক বা সক্ষম না হয় সেক্ষেত্রে তাকে সরাসরি গ্রেফতার করা যাবে। 

ক্ষমতার অপব্যবহারের বিরুদ্ধে রক্ষাকবচ হিসেবে, অনেক দেশের প্রয়োজন হয় যে একটি পুঙ্খানুপুঙ্খভাবে ন্যায্য কারণের জন্য গ্রেপ্তার করা। যেমন মার্কিন যুক্তরাষ্ট্রে কাউকে গ্রেফতারের জন্য অবশ্যই সম্ভাব্য কারণের প্রয়োজন। অধিকন্তু, বেশিরভাগ প্রজাতন্ত্রে, একজন ব্যক্তিকে সন্দেহবশত হেফাজতে আটকে রাখার সময় অপেক্ষাকৃত কম। যেমন যুক্তরাজ্যে ২৪ ঘন্টা এবং মার্কিন যুক্তরাষ্ট্র এবং ফ্রান্সে ২৪ বা ৪৮ ঘন্টা।

## আরও দেখুন

## তথ্যসূত্র

## আরও পড়া

* গ্রেপ্তারের ভবিষ্যত - "তারা যখন আপনার জন্য আসবে তখন তারা কী করবে," *দ্য আটলান্টিক ,* জানুয়ারী। -ফেব্রুয়ারি 2015

## বহিঃসংযোগ

* 
* A person's rights when stopped, questioned or arrested by the police (Directgov, England and Wales)
বিষয়শ্রেণী:ফৌজদারি আইন
অর্ণব নন্দী

**অর্ণব নন্দী** (জন্ম ১১ সেপ্টেম্বর ১৯৮৭) একজন ভারতীয় ক্রিকেটার যিনি বাংলার হয়ে খেলেন।

## তথ্যসূত্র

## বহিঃসংযোগ

* 

বিষয়শ্রেণী:পূর্বাঞ্চলের ক্রিকেটার
বিষয়শ্রেণী:বাংলার ক্রিকেটার
বিষয়শ্রেণী:রেলওয়েজের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৮৭-এ জন্ম
অ্যাডোবি অ্যাক্রোব্যাট

অ্যাডোবি অ্যাক্রোব্যাট () হল একটি অ্যাপ্লিকেশন সফ্টওয়্যার এবং ওয়েব সার্ভিসের একটি পরিবার। এটি Adobe Inc. কর্তৃক প্রতিষ্ঠিত এবং এটি পিডিএফ (PDF) ফাইল দেখা, তৈরি করা, ম্যানিপুলেট, প্রিন্ট ও পরিচালনা করার জন্য তৈরি করা হয়েছে। 

পরিবারটির মধ্যে রয়েছে অ্যাক্রোব্যাট রিডার (প্রাক্তন রিডার), অ্যাক্রোব্যাট (পূর্বে এক্সচেঞ্জ) এবং অ্যাক্রোব্যাট ডটকম । মৌলিক অ্যাক্রোব্যাট রিডার, বিভিন্ন ডেস্কটপ এবং মোবাইল প্ল্যাটফর্মের জন্য উপলব্ধ, ফ্রিওয়্যার ; এটি পিডিএফ ফাইল দেখা, মুদ্রণ এবং টীকা সমর্থন করে।  অতিরিক্ত, "প্রিমিয়াম", পরিষেবাগুলি অর্থপ্রদানের সাবস্ক্রিপশনে উপলব্ধ। বাণিজ্যিক মালিকানাধীন অ্যাক্রোব্যাট, শুধুমাত্র Microsoft Windows এবং macOS- এর জন্য উপলব্ধ, এছাড়াও PDF ফাইলগুলি তৈরি, সম্পাদনা, রূপান্তর, ডিজিটাল সাইন, এনক্রিপ্ট, এক্সপোর্ট এবং প্রকাশ করতে পারে। Acrobat.com বিভিন্ন এন্টারপ্রাইজ কন্টেন্ট ম্যানেজমেন্ট এবং ফাইল হোস্টিং পরিষেবা দিয়ে পরিবারকে পরিপূরক করে।
## তথ্যসূত্র

বিষয়শ্রেণী:অ্যাপ্লিকেশন সফটওয়্যার
বিষয়শ্রেণী:অ্যাডোবি সফটওয়্যার
বিষয়শ্রেণী:পিডিএফ পাঠক
বিষয়শ্রেণী:পিডিএফ সফটওয়্যার
বিষয়শ্রেণী:সিমবিয়ান সফটওয়্যার
বিষয়শ্রেণী:ক্লাসিক ম্যাক অপারেটিং সিস্টেম সফটওয়্যার
বিষয়শ্রেণী:১৯৯৩-এর সফটওয়্যার
পলাশ নন্দী

**পলাশ নন্দী** (জন্ম ১৭ জুলাই ১৯৫২) হলেন একজন অবসরপ্রাপ্ত ভারতীয় ক্রিকেটার। তিনি একজন ডানহাতি ব্যাটসম্যান এবং ডানহাতি অফব্রেক বোলার ছিলেন। তিনি প্রথম-শ্রেণীর ক্রিকেট এবং সীমিত ওভারের ক্রিকেট ম্যাচে বাংলার প্রতিনিধিত্ব করেন। খেলার সময় তিনি বাংলা দলের অধিনায়কও ছিলেন এবং অবসরের পর একই দলের কোচ ছিলেন। তিনি সিএবি (ক্রিকেট অ্যাসোসিয়েশন অফ বেঙ্গল) কর্তৃক লাইফ টাইম অ্যাচিভমেন্ট অ্যাওয়ার্ডে ভূষিত হয়েছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫২-এ জন্ম
বিষয়শ্রেণী:বাংলার ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:কলকাতা থেকে আগত ক্রিকেটার
বিষয়শ্রেণী:২০শ শতাব্দীর ভারতীয় পুরুষ ক্রীড়াবিদ
নন্দী (পদবি)

**নন্দী** হল একটি ভারতীয় পদবি যার অর্থ আনন্দদায়ক (সংস্কৃত আনান্দ থেকে)। নন্দী **ব্রাহ্মণদের** একটি আদি পদবি। রাঢ়ী ব্রাহ্মণদের ঊনষাটটি গাঞি পদবির মধ্যে নন্দী একটি। যা বর্তমানে ব্রাহ্মণ, কায়স্থ, বৈদ্য তথা বর্ণহিন্দু জাতির মধ্যে প্রচলিত। পদবিটি বাংলাদেশ সহ ভারতের পশ্চিমবঙ্গ, আসাম, উড়িষ্যায় বিশেষভাবে লক্ষ করা যায়। উপরোক্ত পদবিটি দক্ষিণ বঙ্গের বাঁকুড়া ও হুগলি জেলায় তাঁতী ও একাদশ তিলি হিসাবে অবস্থান করছে।

## উল্লেখযোগ্য ব্যক্তিত্ব
* অভিলাশা গুপ্তা নন্দী, ভারতীয় রাজনীতিবিদ
* অমিতাভ নন্দী (জন্ম ১৯৪৩), ভারতীয় রাজনীতিবিদ
* অংশুমান নন্দী, ভারতীয় শিশু অভিনেতা
* অর্ণব নন্দী (জন্ম ১৯৮৭), ভারতীয় ক্রিকেটার
* আশিস নন্দী (জন্ম ১৯৩৭), ভারতীয় শিক্ষাবিদ
* বাসবি নন্দী (১৯৩৫-২০১৮), ভারতীয় অভিনেত্রী এবং গায়িকা
* বিভূতিভূষণ নন্দী (১৯৪০-২০০৮), ভারতীয় গোয়েন্দা কর্মকর্তা
* বিশ্বেশ্বর নন্দী, ভারতীয় জিমন্যাস্ট
* দীপক নন্দী (জন্ম ১৯৩৬), যুক্তরাজ্যের ভারতীয় শিক্ষাবিদ এবং রাজনীতিবিদ
* দিব্যেন্দু নন্দী, ভারতীয় মহাকাশ বিজ্ঞানী
* জ্যোতিরিন্দ্রনাথ নন্দী (১৯১২-১৯৮২), ভারতীয় লেখক
** জ্যোতিরিন্দ্রনাথ নন্দী মেট্রো স্টেশন, কলকাতা, ভারত
* কৃষ্ণকান্ত নন্দী, ব্রিটিশ ঔপনিবেশিক শাসনামলে ভারতীয় ব্যবসায়ী
* কুশান নন্দী (জন্ম ১৯৭২), ভারতীয় চলচ্চিত্র প্রযোজক
* লিসা নন্দী (জন্ম ১৯৭৯), ব্রিটিশ রাজনীতিবিদ
* মণীন্দ্রচন্দ্র নন্দী (১৮৬০-১৯২৯), কসিমবাজার রাজের মহারাজা
* মতি নন্দী (১৯৩১-২০১০), ভারতীয় লেখক এবং সাংবাদিক
* নরসিংহ নন্দী, ভারতীয় চলচ্চিত্র নির্মাতা এবং তেলুগু সিনেমার লেখক
* পলাশ নন্দী (জন্ম ১৯৫২), ভারতীয় ক্রিকেটার, বাংলার হয়ে খেলেছেন, পরে একজন কোচ
* প্রণব নন্দী (জন্ম ১৯৫৫), ভারতীয় ক্রিকেটার, বাংলার হয়ে খেলেছেন
* প্রীতিশ নন্দী (জন্ম ১৯৫১), ভারতীয় লেখক এবং রাজনীতিবিদ
* রসিকেন্দ্র নাথ নন্দী, ভারতীয় সমাজ সংস্কারক
* রমণীকান্ত নন্দী (১৯১৫ - ৩১ মে ১৯৭১) শহিদ বুদ্ধিজীবী বাংলাদেশ  
* নন্দকুমার নন্দী, ভারতীয় রাজনীতিবিদ
* সমিতকুমার নন্দী (জন্ম ১৯৬৭), ভারতীয় পশুচিকিত্সক
* সম্পাথ নন্দী (জন্ম ১৯৮০), তেলুগু সিনেমায় ভারতীয় চলচ্চিত্র নির্মাতা
* সন্ধ্যাকর নন্দী (আনুমানিক ১০৮৪ - ১১৫৫), পাল সাম্রাজ্যের ভারতীয় সংস্কৃত কবি, *[[রামচরিতম্|রামচরিতমের]]* লেখক
* সন্দীপ নন্দী, ভারতীয় ফুটবলার
* সংহিতা নন্দী, হিন্দুস্তানি সঙ্গীতের ভারতীয় শাস্ত্রীয় কণ্ঠশিল্পী
* সুকুমার নন্দী, ভারতীয় তড়িৎ প্রকৌশলী
* সুনীল নন্দী (জন্ম ১৯৩৫), ভারতীয় ক্রিকেটার, বাংলার হয়ে খেলেছেন
* ব্যোমা নন্দী ভারতীয় অভিনেত্রী 
* নন্দী,  নন্দী রাজবংশের শুরু 
* রাধাকান্ত নন্দী , বেনারস ঘরানার একজন বিখ্যাত তবলাবাদক , ভারতীয় চলচ্চিত্রের সঙ্গীত জগতে উনি  "ছন্দরাজ" ।

## তথ্যসূত্র

বিষয়শ্রেণী:বাঙালি পদবি
বিষয়শ্রেণী:হিন্দু উপাধি
বিষয়শ্রেণী:ভারতীয় পদবি
স্মৃতি মেহরা

**স্মৃতি "সিমি" মেহরা** (জন্ম ২১শে মে ১৯৭২) হলেন ভারতের প্রথম মহিলা যিনি মহিলাদের জন্য বিশ্বের শীর্ষস্থানীয় গলফ ট্যুর, মার্কিন যুক্তরাষ্ট্রের এলপিজিএ ট্যুরের সদস্য হয়েছেন। তিনি "ভারতে মহিলা গলফের পথিকৃৎ এবং স্তম্ভ" হিসাবে স্বীকৃত। তিনি কলকাতায় জন্মগ্রহণ করেন এবং ১৯৯৪ সালে পেশাদার হওয়ার আগে কলকাতা বিশ্ববিদ্যালয়ে পড়াশোনা করেন।
## খেলোয়াড় জীবন
মেহরা ১৯৯৬ সালে একবার দ্বিতীয় স্তরের ফিউচার ট্যুর জিতেছিলেন। এর পরেই তিনি প্রধান এলপিজিএ ট্যুরে খেলার জন্য উন্নীত হন। এটি তিনি ১৯৯৭ - ১৯৯৯ সাল এবং তারপরে ২০০১ - ২০০৪ সাল পর্যন্ত খেলেছিলেন। তিনি ২০০৫ সালে কাঁধের অস্ত্রোপচার করিয়েছিলেন এবং ২০০৬ সালে ফিউচার ট্যুরে আবার খেলেছিলেন, শীর্ষ স্তরে তাঁর স্থান পুনরুদ্ধারের আশায়।

২০০৫ সালের অক্টোবরে, মেহরা তাঁর নিজ দেশের শীর্ষ স্তরের মহিলা গলফ প্রদর্শনের জন্য ভারতের প্রথম মহিলা পেশাদার স্কিনস গেমে এলপিজিএ ট্যুর গলফার হিদার ডালি-ডোনোফ্রিও, হিলারি লুঙ্কে এবং সেলেস্টে ট্রোচের সঙ্গে খেলেছিলেন।
## সম্মাননা
২০১২ সালে, হিরো-ডব্লিউজিএআই পুরস্কার বিতরণ অনুষ্ঠানে মেহরা "বর্ষ সেরা খেলোয়াড়" নির্বাচিত হন। মহিলাদের প্রো ট্যুরকে স্থিতিশীল অবস্থায় রাখা দলের অংশ হিসেবে তাঁকে কৃতিত্ব দেওয়া হয়েছিল। তিনি ১৫টি ইভেন্টে খেলেছেন এবং এর মধ্যে সাতটি জিতেছেন।
## কাজ
নিজের অ্যাথলেটিক কৃতিত্বের পাশাপাশি, মেহরা ভারতীয়  মহিলা গলফ অ্যাসোসিয়েশনের সহ-প্রতিষ্ঠার মাধ্যমে গলফ বিশ্বকে প্রভাবিত করেছিলেন। এই অ্যাসোসিয়েশনের মাধ্যমে ভারতের মহিলা গলফারদের কাছে গলফ খেলায় একটি পেশা তৈরি করার সুযোগ এসেছিল।

## ব্যক্তিগত
মেহরা রয়্যাল ক্যালকাটা গলফ ক্লাবে গলফ খেলতে শিখেছিলেন, তাঁর মা বিলি মেহরার থেকে তিনি অনুপ্রাণিত হয়েছিলেন। বিলি দক্ষিণ-পূর্ব এশিয়ার একজন নেতৃস্থানীয় অপেশাদার গলফার ছিলেন। মেহরা ভারতের গলফ ফাউন্ডেশনের মাধ্যমে সুবিধাবঞ্চিত শিশুদের পড়িয়ে তাঁর অবসর সময় কাটান।

## অপেশাদার জয়

* ১৯৯৩ মালয়েশিয়ান জাতীয় চ্যাম্পিয়নশিপ
* ১৯৯৪ ভারতীয় জাতীয় ম্যাচ প্লে চ্যাম্পিয়নশিপ, ভারতীয় জাতীয় স্ট্রোক প্লে চ্যাম্পিয়নশিপ

## পেশাদার হিসেবে জয়

### ফিউচার ট্যুর জয়

* ১৯৯৬ গ্রিন মাউন্টেন ন্যাশনাল ফিউচার গলফ ক্লাসিক
* ২০০৪ ফ্রাই ক্লাসিক, হান্টার্স ওক ফিউচার গলফ ক্লাসিক

### অন্যান্য জয়

* ২০০২ মালয়েশিয়ান ওপেন

## দলগত উপস্থিতি
**পেশাদার**

* বিশ্বকাপ (ভারতের প্রতিনিধিত্ব): ২০০৮

## তথ্যসূত্র

## বহিঃসংযোগ
*
*LPGA.com মেহরা এবং ভারতীয় গলফ সম্পর্কে নিবন্ধ

বিষয়শ্রেণী:২০শ শতাব্দীর ভারতীয় নারী
বিষয়শ্রেণী:জীবিত ব্যক্তি
বিষয়শ্রেণী:১৯৭২-এ জন্ম
বিষয়শ্রেণী:কলকাতার ক্রীড়াবিদ
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গের গলফ খেলোয়াড়
বিষয়শ্রেণী:কলকাতার নারী ক্রীড়াবিদ
গ্রেফতারি পরোয়ানা

**গ্রেফতারি পরোয়ানা** হলো  রাষ্ট্রের পক্ষে একজন বিচারক বা ম্যাজিস্ট্রেট দ্বারা জারি করা একটি পরোয়ানা, যা একজন ব্যক্তিকে গ্রেফতার অথবা একজন ব্যক্তির সম্পত্তি অনুসন্ধান এবং বাজেয়াপ্ত করার অনুমোদন দেয়।

## কানাডা
গ্রেফতারি পরোয়ানা ফৌজদারি কোডের অধীনে বিচারক বা শান্তির বিচারক দ্বারা জারি করা হয়।

একবার ফরমানি জারি হয়ে গেলে, কোডের ধারা ২৯-এর প্রয়োজন হয় যে গ্রেপ্তারকারী অফিসারকে অবশ্যই ওয়ারেন্টের অস্তিত্বের অভিযুক্তকে নোটিশ দিতে হবে, এর কারণ জানাতে হবে এবং অনুরোধ করা হলে তা উপস্থাপন করতে হবে, যদি এটি করা সম্ভব হয়।

## চেক প্রজাতন্ত্র
থাম্ব| চেক প্রজাতন্ত্রে, আদালতকে অবিলম্বে গ্রেফতারকারীর কথা শুনতে হবে এবং ২৪ ঘন্টার মধ্যে হয় রিমান্ডের আদেশ দিতে হবে বা তাকে মুক্তি দিতে হবে।
চেক আদালত গ্রেফতারি পরোয়ানা জারি করতে পারে যখন একজন অভিযুক্ত ব্যক্তিকে তলব করা বা জিজ্ঞাসাবাদের জন্য আনা সম্ভব হয় না এবং একই সাথে আটকের কারণ থাকে। যেমন 

অর্থাৎ উদ্বেহয় গ যে অভিযুক্ত ব্যক্তি হতোয় পালিয়ে যাবেআইনি , প্রক্রিয়ায় হস্তক্ষেপ করবে বে অপরাধমূলক কার্যকলাপে যুক্ত হবে। 

## জার্মানি
ফেডারেল রিপাবলিক অফ জার্মানির মৌলিক আইন দ্বারা সংজ্ঞায়িত কিছু শর্তে একজন ব্যক্তিকে আটক করার অনুমতি দেওয়া হয় (    ) অনুচ্ছেদ ১০৪ (স্বাধীনতা থেকে বঞ্চিত), মৌলিক আইন নির্ধারণ করে যে শুধুমাত্র একজন *হাফট্রিক্টার* ("গ্রেপ্তার বিচারক") ৪৮ ঘণ্টার বেশি বন্দিত্বের আদেশ দিতে পারেন। 

### স্কটল্যান্ড
স্কটল্যান্ডে, কোনো আসামি আদালতে হাজির হতে ব্যর্থ হলে *গ্রেফতারের পরোয়ানা* জারি করা হতে পারে। 

### উত্তর আয়ারল্যান্ড
উত্তর আয়ারল্যান্ডে গ্রেফতারি পরোয়ানা সাধারণত একজন ম্যাজিস্ট্রেট দ্বারা জারি করা হয়।

## যুক্তরাষ্ট্র
 

## আরো দেখুন
* ইন্টারপোল পদ্ধতি

## তথ্যসূত্র

* ফৌজদারি বিচার: ফ্রাঙ্ক শ্যামলেগারের *একটি সংক্ষিপ্ত ভূমিকা* (2002)

বিষয়শ্রেণী:ফৌজদারি আইন
কে. নীলিমা চৌধুরী

**কে নীলিমা চৌধুরী** হলেন একজন ভারতীয় ব্যাডমিন্টন খেলোয়াড় যিনি বহু আন্তর্জাতিক খেলায় এবং চ্যাম্পিয়নশিপে ভারতের প্রতিনিধিত্ব করেছেন। 

## প্রাথমিক জীবন
চৌধুরী ১৯৭৭ সালের ১৫ই সেপ্টেম্বর ভারতের অন্ধ্র প্রদেশে জন্মগ্রহণ করেন। 

## কর্মজীবন
স্পোর্টস অথরিটি অফ ইন্ডিয়া নিযুক্ত কোচ পি ইউ ভাস্কর বাবুর নির্দেশনায় তিনি বিজয়ওয়াড়ায় প্রশিক্ষণ শুরু করেন।

১৯৯২ সালে চৌধুরী তাঁর ব্যাডমিন্টন জীবন শুরু করেন, ভারতের ব্যক্তিগত জুনিয়র চ্যাম্পিয়নশিপ খেলে। তিনি মহিলাদের ডাবল বিভাগে প্রথম স্থান অর্জন করেছিলেন। পি ভি ভি লক্ষ্মী এবং নীলিমা সেই চ্যাম্পিয়নশিপ থেকে শীর্ষ বাছাই খেলোয়াড় হিসাবে চিহ্নিত হন।

১৯৯৪ সালে তাঁর বিজয়ের ধারা অব্যাহত ছিল। নির্মলা কোটনিসের সাথে জুটি বেঁধে নীলিমা ভারতের ব্যক্তিগত জুনিয়র চ্যাম্পিয়নশিপ জিতেছিলেন।

১৯৯৫ সালে মিশ্র দ্বৈত খেলায়, সমীর মহেশের সাথে জুটি বেঁধে নীলিমা ভারতের ব্যক্তিগত জুনিয়র চ্যাম্পিয়নশিপ জিতেছিলেন। ১৯৯৬ সালে, চৌধুরী এবং সুধা রানী ভারতের ব্যক্তিগত জুনিয়র চ্যাম্পিয়নশিপে প্রথম স্থান অর্জন করেন। ১৯৯৭ সালে আন্তর্জাতিক চ্যাম্পিয়নশিপে একক খেলে নীলিমা পঞ্চম স্থানে ছিলেন। একই বছর মঞ্জুশা কানওয়ার এবং নীলিমা মহিলা ডাবলস আন্তর্জাতিক চ্যাম্পিয়নশিপে পঞ্চম হন।

১৯৯৮ সালে, নীলিমা শ্রীলঙ্কা আন্তর্জাতিক চ্যাম্পিয়নশিপে একক খেলার সময় রৌপ্য জিতেছিলেন। তিনি ১৯৯৮ কমনওয়েলথ গেমসে ভারতীয় মহিলা দলের প্রতিনিধিত্ব করেছিলেন এবং একটি ব্রোঞ্জ জিতেছিলেন। ২০০১ সালে, তিনি ডি শ্বেতার সাথে মহিলাদের ডাবলস খেলে ৬৬তম ভারতীয় জাতীয় ব্যাডমিন্টন চ্যাম্পিয়নশিপ জিতেছিলেন। এই বছর, অল ইংল্যান্ড চ্যাম্পিয়ন পি. গোপীচাঁদ পাঞ্জাবের জলন্ধর হংসরাজ স্টেডিয়ামে জাতীয় গেমসের ব্যাডমিন্টন ইভেন্টে অন্ধ্র প্রদেশের দলগুলির নেতৃত্ব দিয়েছিলেন।

২০০২ সালে, নীলিমা এবং চা দীপ্তি ১৭তম কমনওয়েলথ গেমসে সেশেলস দ্বীপের বিরুদ্ধে ডাবলস খেলেন এবং ম্যাচ জিতেছিলেন।

২০১৭ সালের মার্চ মাসে, কেরালার কোচিনে, নীলিমা ৪১তম ভারতীয় মাস্টার্স (প্রবীণ) জাতীয় ব্যাডমিন্টন চ্যাম্পিয়নশিপে অংশগ্রহণ করেছিলেন। ৩৫ বছরের ঊর্ধে মিক্সড ডাবলসে, নীলিমা ও অভিনন্দ শেট্টি খেলেন এবং ধোল ও প্রেরণা জোশীর বিরুদ্ধে জিতেছিলেন।

## অর্জন

### আইবিএফ ইন্টারন্যাশনাল

## তথ্যসূত্র

## বহিঃসংযোগ
* 
বিষয়শ্রেণী:কমনওয়েলথ গেমসে ব্রোঞ্জপদক বিজয়ী ভারতীয়
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:ভারতীয় নারী ব্যাডমিন্টন খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:১৯৭৭-এ জন্ম
বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ
বিষয়শ্রেণী:অন্ধ্রপ্রদেশের নারী ক্রীড়াবিদ
তারা আয়ার

**তারা আয়ার** ( , , *তারা আয়র* ) হলেন ভারতের একজন প্রাক্তন পেশাদার টেনিস খেলোয়াড়। তিনি চারটি আইটিএফ একক শিরোপা এবং একটি দ্বৈত শিরোপা জিতেছেন।

## ব্যক্তিগত জীবন
তারা আয়ার ভারতের হায়দ্রাবাদ মহানগরে জন্মগ্রহণ করেন। তাঁর মা হলেন আইআরএস আধিকারিক, ইন্দিরা আয়ার এবং বাবা পরমেশ্বরন আইয়ার, তিনি একজন আইএএস আধিকারিক।

## খেলোয়াড় জীবন

### ২০০৩ - ২০১০
আয়ার  ২০০৬ সানফিস্ট ওপেন-এ সিঙ্গেল কোয়ালিফাইং খেলেছিলেন যেখানে তিনি প্রথম রাউন্ডে ইশা লাখানীর বিরুদ্ধে ৬-৪, ৬-২ পয়েন্টে জিতেছিলেন, এরপর তিনি রুশমি চক্রবর্তীর কাছে ৫-৭, ৪-৬ পয়েন্টে হেরে যান।

আয়ার ২০০৭ ব্যাঙ্গালোর ওপেনে খেলার জন্য একটি ওয়াইল্ডকার্ড (যোগ্যতামান না পেলেও খেলার সুযোগ) পেয়েছিলেন, কিন্তু সেখানে তিনি প্রথম রাউন্ডে ডোমিনিকা সিবুলকোভার  কাছে ০-৬, ২-৬ পয়েন্টে হেরে যান।

আয়ার ২০০৭ ফেড কাপ এশিয়া/ওশেনিয়া জোনে ইন্ডিয়া ফেড কাপ দলের হয়েও খেলেছিলেন। তিনি জর্ডানের সাহার আল দিসিকে ৬-০, ৬-০ পয়েন্টে হারিয়েছিলেন, কিন্তু উজবেকিস্তানের আলবিনা খাবিবুলিনার কাছে ৪-৬, ৬-৭ ( ৩) পয়েন্টে হেরে গিয়েছিলেন।

২০০৭ সানফিস্ট ওপেনে খেলার জন্য তিনি আরেকটি ওয়াইল্ডকার্ড পেয়েছিলেন। সেখানে তিনি তাঁর প্রথম রাউন্ডের ম্যাচে ফ্লাভিয়া পেনেটার কাছে ৩-৬, ১-৬ পয়েন্টে হেরেছিলেন।

### ২০১১
আয়ার ২০১১ সিটি ওপেন - সিঙ্গেল কোয়ালিফাইংয়ে খেলেন, এখানেও ওয়াইল্ডকার্ড হিসেবে। তিনি প্রথম রাউন্ডে লিগা ডেকমেইজেরের বিরুদ্ধে খেলে  ৬-৭ (৪), ২-৬ পয়েন্টে হেরে যান।

## আইটিএফ সার্কিট ফাইনাল

### একক (৪-০)

### দ্বৈত (১-২)

## তথ্যসূত্র

## বহিঃসংযোগ

* 
* 

বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী টেনিস খেলোয়াড়
বিষয়শ্রেণী:১৯৮৮-এ জন্ম
বিষয়শ্রেণী:অন্ধ্রপ্রদেশের নারী ক্রীড়াবিদ
বিষয়শ্রেণী:২১শ শতাব্দীর ভারতীয় নারী ক্রীড়াবিদ
ট্রান্সনিস্ট্রিয়ান ইউক্রেনীয় উপভাষা

alt=Areas of Ukraine by dialect: The light red area (number 9) is the Transnistrian dialect.|থাম্ব|350x350পিক্সেল|উপভাষা অনুসারে ইউক্রেনের
**ট্রান্সনিস্ট্রিয়ান ইউক্রেনীয় উপভাষা** () ইউক্রেনের পশ্চিম অংশ এবং ট্রান্সনিস্ট্রিয়ার মোলডোভান বিচ্ছিন্ন অঞ্চলে কথিত ইউক্রেনীয় ভাষার একটি উপভাষা। ট্রান্সনিস্ট্রিয়ার সংবিধান অনুসারে দেশটির তিনটি সরকারী ভাষা রয়েছে, এগুলো হলো ইউক্রেনীয়, রোমানিয়ান ও রাশিয়ান।

ট্রান্সনিস্ট্রিয়ান ইউক্রেনীয় উপভাষাটি ইউক্রেনের দক্ষিণ-পশ্চিমাঞ্চলের অন্যান্য উপভাষার সাথে একত্রিত হয়েছে।

ট্রান্সনিস্ট্রিয়ান ইউক্রেনীয় এবং নিয়মিত ইউক্রেনীয় ভাষার মধ্যে আভিধানিক পার্থক্য:

## তথ্যসূত্র

বিষয়শ্রেণী:ইউক্রেনীয় উপভাষা
বিষয়শ্রেণী:ট্রান্সনিস্ট্রিয়ার ভাষা
ওট্টান থুল্লাল

থাম্ব|200px|ডান|কেরালার এক মন্দিরে ওটামথুল্লাল নৃত্য প্রদর্শন
**ওট্টান থুল্লাল** (বা ওটামথুল্লাল, ) ভারতের কেরালার একটি আবৃত্তি-নৃত্য শিল্প অর্থাৎ গান এবং নাচের সাথে গল্প বলার সমন্বয়। অষ্টাদশ শতাব্দীতে কবি কাঞ্চন নাম্বিয়ার (যিনি তিনজন বিখ্যাত মালয়ালম ভাষার কবিদের মধ্যে একজন ছিলেন) এই নৃত্যের প্রবর্তন করেন। মৃদঙ্গম, মদ্দালম এবং ইলাথালাম বাদ্য়যন্ত্রের সাথে লোকসুলভ অভিনয় ও হাস্যরস দ্বারা সজ্জিত এই নৃত্য পরিবেশনার মাধ্যমে সাকারত্মকভাবে সমাজের সমালোচনা করা হয়।

## উৎপত্তি
বেশিরভাগ ভারতীয় নৃত্যশিল্পের ন্যায় ওটামথুল্লালের মুল আধার ভরতমুনি রচিত নাট্যশাস্ত্র (খ্রিস্টপূর্ব ২য় শতাব্দী) এবং এই নৃত্যশৈলীতে নাট্যশাস্ত্রের নিয়মগুলি কঠোরভাবে অনুসরণ করা হয়। মালয়ালম ভাষায় থুল্লাল শব্দের অর্থ "লাফ দেওয়া" বা "লাফানো"। জনশ্রুতি আছে কবি নাম্বিয়ার *চকিয়ার কুথু* নৃত্য পরিবেশনার সময় মিঝাভু নামক এক বিশেষ ঢোলক বাজাতেন। একবার চকিয়ার পরিবেশনার সময় তিনি তন্দ্রাচ্ছন্ন হয়ে ঘুমিয়ে পড়েছিলেন এবং তার জন্য তাকে উপহাস করা হয়। এর উত্তরে, নাম্বিয়ার ওটামথুল্লালের প্রচলন করেন যা প্রচলিত আর্থ-রাজনৈতিক ব্যাপারে প্রশ্ন উত্থাপন করে এবং সামাজিক কুসংস্কারের ব্যঙ্গ করে।

## নৃত্য প্রদর্শন ও বেশভূষা
ওট্টান থুল্লাল, পরিয়ান থুল্লাল এবং সিথাগান থুল্লাল হল থুল্লাল নৃত্যশৈলীর তিনটি রূপ। প্রতিটি থুল্লালের শৈলী ও পরিবেশনার রূপ ভিন্ন ভিন্ন। উদাহরণ স্বরূপ, ওট্টান থুল্লালের উপস্থাপনায় বেশি শরীরের নড়াচড়া হয় এবং অন্য দুটি থুল্লালের থেকে গানের শৈলী একটু পৃথক হয়।

এই নৃত্যের বেশভুষা কথাকলির সমতুল্য। নর্তকের মুখমণ্ডলে সবুজ, ওষ্ঠে লাল রং করা হয় ও চোখের চারিপাশে কালো রং দিয়ে পুরু রেখা আকা হয়। নর্তকেরা কটিদেশে লাল এবং সাদা রঙের হাঁটুর দৈর্ঘ্যের লম্বা ঘাঘরা জাতীয় বস্ত্র পরিধান করে এবং মাথায় এক বিশেস ধরনের মুকুট পরিধান করেন। কিছু কিছু ক্ষেত্রে পায়ে ঘুঙ্গুর থাকে।

ওট্টান থুল্লাল হাস্যরসের মাধ্যমে সামাজিক সমালোচনার একটি রঙিন উপস্থাপনা। শিল্পীর মুখের অভিব্যক্তি এবং নাচের সম্পৃক্ততা দর্শকদের কাছে প্রধান আকর্ষণ।

## তথ্যসূত্র

বিষয়শ্রেণী:কেরলের নৃত্য
প্রণব নন্দী

**প্রণব নন্দী** (জন্ম ২৩ মে ১৯৫৫) একজন ভারতীয় প্রাক্তন ক্রিকেটার। তিনি ১৯৭৯ থেকে ১৯৮৭ সালের মধ্যে বাংলার হয়ে ২২টি প্রথম-শ্রেণীর ম্যাচ খেলেছেন।

## আরো দেখুন

* বাংলার ক্রিকেটারদের তালিকা

## তথ্যসূত্র

## বহিঃসংযোগ

* Pranob Nandy at ESPNcricinfo

বিষয়শ্রেণী:কলকাতা থেকে আগত ক্রিকেটার
বিষয়শ্রেণী:বাংলার ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৫৫-এ জন্ম
বিষয়শ্রেণী:২০শ শতাব্দীর ভারতীয় পুরুষ ক্রীড়াবিদ
লক্ষ্মী পোরুরি

**লক্ষ্মী পোরুরি-মদন** (জন্ম ৯ই নভেম্বর, ১৯৭২) হলেনএকজন অবসরপ্রাপ্ত আমেরিকান পেশাদার টেনিস খেলোয়াড় এবং আধুনিক যুগে ডব্লিউটিএ ট্যুরে পেশাদার টেনিস খেলা প্রথম ভারতীয়-আমেরিকান মহিলা।

পোরুরি ভারতের গুন্টুরে জন্মগ্রহণ করেন এবং সেন্ট্রাল ক্যালিফোর্নিয়ায় বড় হয়ে ওঠেন, যেখানে খুব অল্প বয়স থেকেই তিনি একজন বিস্ময়কর টেনিস ব্যক্তি হিসেবে পরিচিত ছিলেন। ১৯৮৬ সালে, তিনি ফাইনালে মনিকা সেলসকে হারিয়ে অরেঞ্জ বোল জিতেছিলেন। ১৫ বছর বয়সে, তিনি তাঁর প্রথম ইউএস ওপেন খেলেন যেখানে তিনি ২য় রাউন্ডে ক্যাটেরিনা মালিভার কাছে হেরে যান। তিনি ১৯৯০ থেকে ১৯৯৪ সাল পর্যন্ত একটি সম্পূর্ণ অ্যাথলেটিক স্কলারশিপে স্ট্যানফোর্ড বিশ্ববিদ্যালয়ে যোগ দেন, যেখানে তিনি চারবারের অল-আমেরিকান অ্যাথলেট, ১৯৯৪ সালের প্লেয়ার অফ দ্য ইয়ার, এবং দেশের শীর্ষস্থানীয় মহিলা কলেজিয়েট টেনিস খেলোয়াড় ছিলেন।
## শিক্ষাগত জীবন
স্ট্যানফোর্ড থেকে স্নাতক হওয়ার পর, পোরুরি বেশ কয়েক বছর পেশাদার টেনিস খেলেন। পেশাদার টেনিস থেকে অবসর নেওয়ার পর, তিনি বোস্টন, এমএ-তে এক বছর ইংরেজি শেখান। তিনি তারপরে কানাডার ম্যাকগিল বিশ্ববিদ্যালয়ে পড়াশোনা করেন, যেখানে তিনি নিজের এমবিএ ডিগ্রী লাভ করেন। তিনি ২০০৪ সালে ক্যালিফোর্নিয়ায় ফিরে আসার আগে দুই বছর ওয়াল স্ট্রিটে কাজ করেছিলেন।
## ব্যক্তিগত জীবন
লক্ষ্মী পোরুরি বিয়ে করেছেন অজয় মদনকে, যিনি  একজন কর্পোরেট এবং নিরাপত্তা বিষয়ক আইনজীবী। ২০১৫ সাল অনুযায়ী, তিনি তাঁর স্বামী অজয় মদন এবং কন্যার সাথে আমেরিকা যুক্তরাষ্ট্রের টেক্সাসের অস্টিন শহরে থাকেন।

## তথ্যসূত্র

## বহিঃসংযোগ

* 
* 

বিষয়শ্রেণী:তেলুগু ব্যক্তি
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:মার্কিন নারী টেনিস খেলোয়াড়
বিষয়শ্রেণী:কানাডায় মার্কিন প্রবাসী
বিষয়শ্রেণী:জীবিত ব্যক্তি
বিষয়শ্রেণী:১৯৭২-এ জন্ম
বিষয়শ্রেণী:অন্ধ্রপ্রদেশের নারী ক্রীড়াবিদ
বিষয়শ্রেণী:এশীয়-মার্কিন টেনিস খেলোয়াড়
বিষয়শ্রেণী:তেলুগু বংশোদ্ভূত মার্কিন ব্যক্তি
বিষয়শ্রেণী:ভারতীয় বংশোদ্ভূত ক্রীড়াবিদ
বিষয়শ্রেণী:ভারতীয় বংশোদ্ভূত মার্কিন ব্যক্তি
উষা নাগিসেট্টি

**উষা নাগিসেট্টি** (জন্ম ১৩ই আগস্ট ১৯৮৪) হলেন অন্ধ্র প্রদেশের বিশাখাপত্তনমের একজন ভারতীয় বক্সার। তিনি বিশাখাপত্তনমের স্পোর্টস ট্রেনিং সেন্টারে প্রশিক্ষণ নেন। তিনি একটি অলাভজনক ফাউন্ডেশন অলিম্পিক গোল্ড কোয়েস্ট দ্বারা সমর্থিত। এই ফাউন্ডেশনটি দক্ষ ভারতীয় ক্রীড়াবিদদের শনাক্ত করে ও সমর্থন করে। তিনি ২০০৮ এশিয়ান মহিলা বক্সিং চ্যাম্পিয়নশিপে এবং ২০০৮ এআইবিএ মহিলা বিশ্ব বক্সিং চ্যাম্পিয়নশিপে রৌপ্য পদক জিতেছিলেন।

## বক্সিং জীবন
নাগিসেট্টি ২০০২ সাল থেকে তাঁর সাই সমর্থিত কোচ ইনুকুর্থি ভেঙ্কটেশ্বর রাওয়ের কাছ থেকে বিশাখাপত্তনমের ক্রীড়া প্রশিক্ষণ কেন্দ্রে প্রশিক্ষণ নিচ্ছেন।

তিনিই একমাত্র মহিলা বক্সার যিনি ২০০৯ সালে পুরুষদের জন্য বিশ্ব বক্সিং চ্যাম্পিয়নশিপে প্রদর্শনী লড়াইয়ের জন্য আমন্ত্রিত হয়েছিলেন। খবরটি শুনে তাঁর প্রশিক্ষক বলেছেন, "এটি শুধু উষার জন্য নয়, ভারতীয় বক্সিংয়ের জন্যেও একটি দুর্দান্ত মুহূর্ত। মূলত, ২০১২ সালের লন্ডন অলিম্পিকে মহিলাদের বক্সিং অন্তর্ভুক্ত করার পদক্ষেপের পরিপ্রেক্ষিতে প্রচারমূলক প্রচারণার অংশ হিসাবে এই লড়াইগুলি সংগঠিত হচ্ছে। যেহেতু ঊষা (৫৭ কেজি) ইতিমধ্যেই একটি পরিচিত নাম, এই আমন্ত্রণটি তাঁকে একটি বড় উপায়ে সাহায্য করবে,” নাগিসেট্টি নিজেই মন্তব্য করেছেন, "এটি আমার ক্ষমতার একটি দুর্দান্ত স্বীকৃতি"।

## চ্যাম্পিয়নশিপ এবং অন্যান্য কৃতিত্ব
তিনি বিশ্ব চ্যাম্পিয়নশিপে দুটি রৌপ্য পদক জিতেছেন এবং  ২০০৮ সালে চতুর্থ এশীয় চ্যাম্পিয়নশিপে কাজাখস্তানের ইমানবায়েভা ঝুলদাজায়েকে ৫৭ কেজি বিভাগে পরাজিত করে সোনা) জিতেছেন।

তিনি ২০১১ সালে ফেডারেশন কাপে অন্ধ্র প্রদেশের হয়ে একটি স্বর্ণপদক জিতেছিলেন । তিনি আবার অল ইন্ডিয়া পুলিশ বক্সিং মিট এবং ইন্টার-জোনাল জাতীয় বক্সিং চ্যাম্পিয়নশিপে স্বর্ণপদক জিতেছেন।

২০১১ সালে, ফেডারেশন কাপ মহিলা বক্সিং চ্যাম্পিয়নশিপে, নাগিসেট্টি আবারও সোনা জিতেছিলেন, তিনি জাতীয় চ্যাম্পিয়ন প্রীতি বেনিওয়ালের বিরুদ্ধে লড়াই করেছিলেন এবং জিতেছিলেন। যদিও প্রথম তিন রাউন্ডে প্রীতি বেনিওয়াল সুবিধাজনক অবস্থানে আছেন বলে মনে হয়েছিল, কিন্তু শেষ পর্যন্ত নাগিসেট্টি জিতে যান। *“জেতা সহজ ছিল না, প্রীতি ভাল লড়াই করেছিল।* *আমি আমার শক্তি সংরক্ষণ করতে চাইছিলাম এবং শেষ দুই রাউন্ডে সর্ব শক্তি নিয়োগ করে লড়াই করতে চাইছিলাম।* *আমার কৌশল শেষ পর্যন্ত ফলপ্রসূ হয়েছে এবং আমি আমার প্রদর্শনে খুব খুশি”,* জয়ের পর তিনি দাবি করেন।

তিনি অল ইন্ডিয়া পুলিশ বক্সিং মিট এবং ইন্টার-জোনাল জাতীয় বক্সিং চ্যাম্পিয়নশিপে স্বর্ণপদক জিতেছেন।

## পুরস্কার ও সম্মাননা

* ধ্যানচাঁদ পুরস্কার ২০২০

## ব্যক্তিগত জীবন
নাগিসেট্টির জন্ম অন্ধ্র প্রদেশের বিশাখাপত্তনমে।  তাঁর বাবা ও মায়ের নাম যথাক্রমে এন ভি রমনা এবং এন উমামাহেশ্বরী। তিনি বলেন যে তাঁর অনুপ্রেরণা তাঁর বাবা, যিনি নিজেও একজন ক্রীড়াবিদও ছিলেন। তিনি তাঁর স্বপ্নকে বিশ্বাসকারী লোকদের চারপাশে বেড়ে উঠেছেন। তিনি বলেন, “আমার প্রতিবেশীরা আসলে রোমাঞ্চিত ছিল যে আমি একজন বক্সার এবং আমি মনোযোগ পছন্দ করতাম। এটা সত্যিই আমাকে অনুপ্রাণিত করেছে।” তাঁর ভাই সন্তোষ একজন বক্সার। তাঁর স্বামী গণেশ একজন ফুটবল গোলরক্ষক।

## তথ্যসূত্র

## বহিঃসংযোগ

* অলিম্পিক গোল্ড কোয়েস্টে উষা নাগিসেট্টি 

বিষয়শ্রেণী:ভারতীয় নারী মুষ্টিযোদ্ধা
বিষয়শ্রেণী:ফ্লাইওয়েট মুষ্টিযোদ্ধা
বিষয়শ্রেণী:জীবিত ব্যক্তি
বিষয়শ্রেণী:১৯৮৪-এ জন্ম
বিষয়শ্রেণী:এআইবিএ নারী বিশ্ব মুষ্টিযোদ্ধা চ্যাম্পিয়নশিপের পদকপ্রাপ্ত
বিষয়শ্রেণী:অন্ধ্রপ্রদেশের নারী ক্রীড়াবিদ
অঙ্কুশিতা বোড়ো

**অঙ্কুশিতা বোড়ো** একজন ভারতীয় বক্সার। তিনি ২০১৭ এআইবিএ যুব মহিলা বিশ্ব বক্সিং চ্যাম্পিয়নশিপে স্বর্ণপদক জিতেছেন। তিনি ইম্ফলে, ২০১৮ সালে, প্রথম উত্তর পূর্ব অলিম্পিক গেমসে, স্বর্ণপদক জিতেছিলেন। তিনি ২য় ইন্ডিয়া ওপেন ইন্টারন্যাশনাল বক্সিং টুর্নামেন্টে রৌপ্য পদক এবং ২০২০ সালে ৩য় খেলো ইন্ডিয়া ইয়ুথ গেমসে (কেআইওয়াইজি) একটি স্বর্ণপদক জিতেছেন, দুটিই গুয়াহাটিতে অনুষ্ঠিত হয়েছিল। তিনি ২০১৭ এআইবিএ যুব মহিলা বিশ্ব বক্সিং চ্যাম্পিয়নশিপে 'সেরা বক্সার' খেতাবও জিতেছেন। তিনি হিসারে ৫ম এলিট মহিলা জাতীয় বক্সিং চ্যাম্পিয়নশিপে ব্রোঞ্জ পদক জিতেছিলেন।

অঙ্কুশিতা বোড়ো জন্মেছিলেন আসামের মেঘাই জারানি গাঁওতে। তাঁর বাবার নাম রাকেশ কুমার, যিনি একটি প্রাথমিক বিদ্যালয়ের একজন প্রবেশনকালীন শিক্ষক এবং মায়ের নাম রঞ্জিতা, যিনি বর্তমানে একটি এনজিওতে কাজ করছেন। এই পরিবারটি আসামের শোণিতপুর জেলার মেঘাই জারানি গাঁওয়ের বাসিন্দা। তাঁরা অঙ্কুশিতাকে ১৬৫ কিমি ভ্রমণ করে গোলাঘাটে স্পোর্টস অথরিটি অফ ইন্ডিয়া (সাই) কেন্দ্রে ট্রায়ালের জন্য পৌঁছোতে সহায়তা করেছিলেন। অঙ্কুশিতা আকস্মিকভাবেই বক্সিং শুরু করেছিলেন, যখন তাঁর একজন বন্ধু তাঁকে স্থানীয় একটি প্রতিযোগিতায় প্রতিদ্বন্দ্বিতা করতে বলেছিল। তখন তাঁর বয়স ছিল মাত্র ১২। সাই-তে বাছাইয়ের পর কোচ ত্রিদীপ বোরার অধীনে তিনি প্রশিক্ষণ নেওয়া শুরু করেন। তিনি ইতালীয় কোচ রাফায়েল বার্গামস্কোর কাছ থেকে আরও ভালো কৌশল শিখেছেন। ২০১৭ সালের নভেম্বর অনুযায়ী, অঙ্কুশিতা গুয়াহাটির দক্ষিণ জুনিয়র কলেজের ছাত্রী। তিনি তেজপুরে তাঁর দীর্ঘদিনের প্রশিক্ষক ত্রিদীপ বোরাকে বিয়ে করেন।

## অর্জন
তিনি ২০১৩ সালে তাঁর জেলার সেরা বক্সার পুরস্কার এবং ২০১৫ সালে তাঁর রাজ্যের জন্য একটি স্বর্ণপদক জিতেছিলেন। ২০১৭ সালের প্রথম দিকে, তিনি জাতীয় যুব চ্যাম্পিয়নশিপে ব্রোঞ্জ পদক অর্জন করেন। বলকান যুব আন্তর্জাতিক বক্সিং চ্যাম্পিয়নশিপ ( বুলগেরিয়া ) এবং আহমেট কমার্ট চ্যাম্পিয়নশিপ ( তুরস্ক ) উভয় স্থানেই তিনি রৌপ্য পদক জিতেছেন।

### ২০১৭ এআইবিএ যুব মহিলা বিশ্ব বক্সিং চ্যাম্পিয়নশিপ
২০১৭ সালের ২৬শে নভেম্বরে, তিনি তুরস্কের অ্যালুক কাগলার বিরুদ্ধে সর্বসম্মত জয়ের সাথে *এআইবিএ* বিশ্ব যুব মহিলা বক্সিং চ্যাম্পিয়নশিপে লাইট ওয়েল্টারওয়েট (৬৪ কিলোগ্রাম) বিভাগে একটি স্বর্ণপদক অর্জন করেন। মজার বিষয় হল, তিনি প্রথম রাউন্ডে তুরস্কের অ্যালুক ক্যাগলাকে পরাজিত করেছিলেন, যাঁর বিরুদ্ধে তিনি আহমেট কমরেট টুর্নামেন্টে হেরেছিলেন এবং ইতালির রেবেকা নিকোলিকে পরাজিত করেছিলেন, যাঁর বিরুদ্ধে তিনি বুলগেরিয়াতে হেরেছিলেন। ভারতের পাঁচজন মুষ্টিযোদ্ধার মতো তিনিও প্রতিযোগিতার ফাইনালে উঠেছিলেন। এরপর তিনি টুর্নামেন্টের সেরা বক্সারও নির্বাচিত হন।

### ৪র্থ এলিট মহিলা জাতীয় বক্সিং চ্যাম্পিয়নশিপ
২০১৯ সালের ডিসেম্বর মাসে, অঙ্কুশিতা ২ - ৮ ডিসেম্বর পর্যন্ত কেরালার কণ্ণুরে অনুষ্ঠিত ৪র্থ এলিট মহিলা জাতীয় বক্সিং চ্যাম্পিয়নশিপে অংশগ্রহণ করেছিলেন। ৬৪ কেজি শিরোপার ফাইনালে তিনি রেলওয়ের পিভিলাও বসুমাতারির কাছে ৩-২ ব্যবধানে হেরে যান।

### অন্যান্য অর্জনসমূহ
২০১৮ সালে, আসামের মুখ্যমন্ত্রী সর্বানন্দ সোনোয়াল কামরুপ মেট্রোপলিটন জেলার বেটি বাঁচাও, বেটি পড়াও প্রকল্পের ব্র্যান্ড অ্যাম্বাসেডর হিসেবে অঙ্কুশিতাকে নিযুক্ত করেন।

## তথ্যসূত্র

## বহিঃসংযোগ

* BoxRec- এ অঙ্কুশিতা বোরো

বিষয়শ্রেণী:ভারতীয় নারী মুষ্টিযোদ্ধা
বিষয়শ্রেণী:শোণিতপুর জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:২০০০-এ জন্ম
বিষয়শ্রেণী:আসামের নারী ক্রীড়াবিদ
ফ্রাঙ্কোবাদী স্পেনের সময় নির্বাসিত নারী

**ফ্রাঙ্কোবাদী স্পেনের সময় নির্বাসিত নারী**, স্পেনীয় গৃহযুদ্ধের সময় তাদের ভুল দিকে থাকার ফলে হয়েছিল। যুদ্ধের সময় জাতীয়তাবাদী চিন্তাধারার পিছনে নিপীড়ন এবং এর পরের বছরগুলিতে অনেক রাজনৈতিকভাবে সক্রিয় মহিলার চলে যাওয়া বা মৃত্যুর মুখোমুখি হওয়া ছাড়া আর কোনও বিকল্প ছিল না। হত্যা, পালিয়ে যাওয়া বা নিখোঁজ হওয়া নারীদের সঠিক সংখ্যা অজানা, কারণ এটি শুধুমাত্র অনুমান করাই সম্ভব হয়েছিল।

যারা রাজনৈতিকভাবে সক্রিয় ছিলেন, তাদের মধ্যে অনেকে নির্বাসনে থেকে শাসনের বিরোধিতা অব্যাহত রেখেছিলেন। এর মধ্যে রিপাবলিকান সংগ্রামীরা বিস্তৃতভাবে অন্তর্ভুক্ত ছিলেন যারা কখনও কখনও একসঙ্গে সমন্বয় করতেন। এতে মুজেরেস লিব্রেসও অন্তর্ভুক্ত ছিল। অন্যান্য গোষ্ঠীর বিপরীতে বেশিরভাগ সংগ্রামীরা শুধুমাত্র যুদ্ধের কারণেই সক্রিয় হয়ে ওঠে। ফলস্বরূপ, তারা রাজনৈতিকভাবে নির্বাসিত হয়েছিল কম এবং শুধুমাত্র ১৯৬০-এর দশকের মাঝামাঝি সময়ে পুনরুত্থান দেখেছিল। পার্টিডো কমুনিস্তা ডি এস্পানা (পিসিই) স্পেনের অভ্যন্তরে ও বিদেশে সর্বাধিক সক্রিয় রাজনৈতিক দল ছিল। পিসিই'র ইউনিওন ডি মুজেরেস অ্যান্টিফাসিস্টাস এস্পানিওলাস (ইউএমএই) বিপুল সংখ্যক রাজনৈতিকভাবে সক্রিয় স্পেনীয় নির্বাসিত নারীকে আকৃষ্ট করেছিল। তারা একটি বৃহত্তর বিষয়সূচির অংশ হিসাবে নারীদের মুক্তির বিষয় নিয়েছিল তা নয়, বরং তারা কঠোর লিঙ্গ নিয়ম আরোপ করেছিল।

পার্তিদো সোসিয়ালিস্তা ওব্রেরো এস্পানিওল (পিএসওই) দলের মহিলারাও মেক্সিকোতে গিয়েছিলেন, পিএসওই-র পাঁচ জন দ্বিতীয় রিপাবলিকান মহিলা ডেপুটির মধ্যে চারজন, ভেনেরান্দা গার্সিয়া মানসানো, মাতিলদে দে লা তোররে, হুলিয়া আলভারেস রেসানো ও মার্গারিটা নেলকেন মেক্সিকোতে নির্বাসনে চলে গিয়েছিলেন। নারীরা মেক্সিকো ও ফ্রান্স উভয় দলে নির্বাসনের সময় নেতৃত্ব দিয়েছিলেন। কেউ কেউ ফিরে আসেন ও কর্টেসে নির্বাচিত হন। পোওম (পিওইউএম)-এর সাথে জড়িত নারীরাও নির্বাসনে গিয়েছিলেন, এর মধ্যে মিকা এচেবেহেয়ার সবচেয়ে উল্লেখযোগ্য ছিলেন। 
## তথ্যসূত্র

বিষয়শ্রেণী:বাস্ক ভাষার বহিঃসংযোগ থাকা নিবন্ধ
বিষয়শ্রেণী:ফ্রাঙ্কোবাদী স্পেনের নারী
বিষয়শ্রেণী:স্পেনীয় গৃহযুদ্ধে নারী
এন্ডাভান্ট

**এন্ডাভান্ট-অর্গানিৎজাসিও সোশ্যালিস্ট ডি'অ্যালিবারেন্ট ন্যাসিওনাল** (কাতালানে: *ফরোয়ার্ড–সোশ্যালিস্ট অর্গানাইজেশন অফ ন্যাশনাল লিবারেশন*, **এন্ডাভান্ট (ওসান)**; সাধারণত শুধুমাত্র **এন্ডাভান্ট** নামে পরিচিত) হল কাতালান দেশগুলির একটি স্বাধীন, সমাজতান্ত্রিক ও নারীবাদী স্পেনীয় রাজনৈতিক দল। ২০০০ সালের জুলাই মাসে স্বাধীন ও স্থানীয় যৌথ সমর্থনে প্ল্যাটফর্ম ফর দ্য ইউনিটি অফ অ্যাকশনের পুনর্গঠন হিসাবে এন্ডাভান্ট গঠিত হয়েছিল। এন্ডাভান্ট পপুলার ইউনিটি ক্যান্ডিডেটস (সিইউপি) সমর্থন করে ও এর অংশ।

## আদর্শ ও কৌশল
কাতালান দেশগুলির স্বাধীনতা দাবি করার পাশাপাশি এন্ডাভান্ট সামাজিক আন্দোলন এবং কাতালান পুঁজিবাদ বিরোধী বামপন্থীদের সংগ্রামের মধ্যে কাজ করাকে অগ্রাধিকার দিয়েছিলো যেমন চাকরির নিরাপত্তাহীনতার বিরুদ্ধে লড়াই করা, ফেব্রুয়ারী ২০০৫ সালে গণভোটের পরে ইউরোপীয় সংবিধানের বিরুদ্ধে প্রচারাভিযানে অংশ নেওয়া, প্রকল্পটির নব্য উদারবাদী সামাজিক দিকগুলির জন্য সমালোচনা করা ও কাতালান জাতীয় অধিকারের স্বীকৃতির অভাব। এন্ডাভান্ট "বন্ধ ও অনিশ্চয়তার বিরুদ্ধে নেটওয়ার্ক" এর অংশও ছিল, যা ইউনিয়ন ও বামপন্থী গোষ্ঠীগুলিকে একত্রিত করে পাশাপাশি ২০০৮-২০১৫ সালের স্পেনীয় সংকটের বিরুদ্ধে সংগ্রামে শ্রমিকদের সমর্থন করার জন্য বা জনশিক্ষার প্রতিরক্ষায় শিক্ষার্থী সমাবেশের পক্ষে বিভিন্ন উদ্যোগ গ্রহণ করেছিলো।

স্বাধীনতাকামী বামপন্থীদের সঙ্গে একত্রে সংগঠনটি প্রতি বছর কাতালোনিয়ার জাতীয় দিবস (১১ সেপ্টেম্বর), ৯ অক্টোবর, ৩১ ডিসেম্বর, ২৫ এপ্রিল, আন্তর্জাতিক নারী দিবস (৮ই মার্চ) ও আন্তর্জাতিক শ্রমিক দিবসের (১লা মে) মতো গুরুত্বপূর্ণ দিনগুলিতে প্রধান বিক্ষোভের ডাক দেয়।

২০০৬ সালে এটি কাতালোনিয়া, ভ্যালেন্সিয়ান দেশ ও দ্বীপপুঞ্জের স্বায়ত্তশাসনের সংবিধিগুলির সংস্কারের বিরোধিতা করেছিলো, বুঝতে পেরেছিল যে তারা আত্মনিয়ন্ত্রণের গণতান্ত্রিক অধিকার সরবরাহ করে না এবং এর মতে, ফ্রাঙ্কোইস্ট সংস্কারের প্রক্রিয়া থেকে উদ্ভূত স্বায়ত্তশাসনের রাষ্ট্রের আদর্শটি চালিয়ে যেতে চায়।

## তথ্যসূত্র

বিষয়শ্রেণী:ইউরোপের নারীবাদী দল
বিষয়শ্রেণী:ইউরোপের গণতান্ত্রিক সমাজতান্ত্রিক দল
সমাজতান্ত্রিক নারীবাদী দল

**সমাজতান্ত্রিক নারীবাদী দল** ১৮৯৯ সালে লুইস সাউমোনিউ ও এলিসাবেথ রেনাউড দ্বারা প্রতিষ্ঠিত হয়েছিল, উভয়ই শ্রমিক শ্রেণীর সমাজতন্ত্রী যারা ফ্রান্সের শ্রমিক শ্রেণীর মধ্যে নারীবাদ আনতে চেয়েছিলেন। সমাজতান্ত্রিক আন্দোলন ও নারীবাদী আন্দোলন উভয়ই বিদ্যমান ছিল, কিন্তু এই বিন্দুর আগে সামান্য সমাপতিত অংশ ছিল।
## ইতিহাস
শতাব্দীর শুরুতে চার মিলিয়নেরও বেশি ফরাসি মহিলা বাড়ির বাইরে অ-কৃষি শ্রমে কাজ করছিলেন, কিন্তু সংগঠিত সংস্কার প্রচেষ্টায় তাদের প্রতিনিধিত্বের অভাব ছিল। *সমাজতান্ত্রিক নারীবাদী দল* শ্রমজীবী নারীদের প্রতিনিধিত্বের জন্য একটি অবস্থান প্রদানের আশা করেছিল।

*সমাজতান্ত্রিক নারীবাদী দল* এর মূল ইশতেহারে বলা হয়েছে যে তারা "পুঁজিবাদ দ্বারা ব্যাপকভাবে শোষিত, আইন দ্বারা এবং বিশেষ করে কুসংস্কারের দ্বারা পুরুষদের অধীন মহিলাদের উপর দ্বৈত নিপীড়নের অবসান ঘটাতে চায়।"

দলটি দ্রুত জনপ্রিয়তা লাভ করে, কিন্তু এটি পুরুষ সমাজতন্ত্রীদের থেকে অনাগ্রহের পাশাপাশি বুর্জোয়া ও সর্বহারা নারীবাদীদের মধ্যে শ্রেণী বিরোধের শিকার হয়।

এই শ্রেণী দ্বন্দ্বের একটি ভাল উদাহরণ ১৯০০ সালের একটি কনভেনশনে দেওয়া পরামর্শে দেখা যায় যে, গৃহকর্মীরা প্রতি সপ্তাহে পূর্ণ দিন ছুটি পান, যা ইতোমধ্যে শিল্প শ্রমিকদের জন্য অভিযোজিত একটি পরিমাপ। বুর্জোয়া নারীবাদীরা দ্বিধান্বিত। "নীতিগতভাবে সংস্কার গ্রহণ করার জন্য যথেষ্ট মানবিক হলেও, যখন এই ধরনের সংস্কারগুলি তাদের জীবনযাত্রাকে হুমকির মুখে ফেলে ছিল তখন তারা বিরত ছিল।"

*সমাজতান্ত্রিক নারীবাদী দল*-এর দুই প্রতিষ্ঠাতার মধ্যে দ্বন্দ্বের আকারে কিছু দ্বন্দ্বের সম্মুখীন হয়েছিল, যাদের শুরু থেকেই তাদের পার্থক্য ছিল। এলিসাবেথ রেনাডের লক্ষ্য ছিল সমঝোতামূলক; তিনি সমাজতন্ত্র ও বুর্জোয়া নারীবাদের মধ্যে ব্যবধান দূর করার আশা করেছিলেন। অন্যদিকে লুইস সাউমোনেউ বুর্জোয়া নারীবাদীদের ঘৃণা করতেন, মনে করেছিলেন যে তারা শ্রমিক শ্রেণীর বাস্তবতার সাথে অপরিবর্তনীয়ভাবে যোগাযোগের বাইরে ছিল।
## তথ্যসূত্র

বিষয়শ্রেণী:১৮৯৯-এ প্রতিষ্ঠিত সংগঠন
বিষয়শ্রেণী:সমাজতান্ত্রিক নারীবাদ
বিষয়শ্রেণী:ইউরোপে উদারনীতিবাদ
বিষয়শ্রেণী:উদারতাবাদী নারীবাদ
বিষয়শ্রেণী:১৮৯৯-এ ফ্রান্সে প্রতিষ্ঠিত
বিষয়শ্রেণী:নারীবাদ ও ইতিহাস
এমএফ সুমতসভ খারকিভ ঐতিহাসিক জাদুঘর

**এমএফ সুমৎসভ খারকিভ ঐতিহাসিক জাদুঘর** (, *খারকিভসকি ইস্তোরায়চনায়ই মুজেই ইমেনি এমএফ সুমতসোভা*) ইউক্রেনের খারকিভে অবস্থিত একটি ইতিহাস জাদুঘর। এটি ইউক্রেনের ইতিহাস ও সংস্কৃতি এবং এখানে বসবাসকারী জাতিগোষ্ঠীর জন্য উৎসর্গীকৃত।

## ইতিহাস
জাদুঘরটি ১৯২০ সালে স্লোবোডা ইউক্রেনের জাদুঘর হিসাবে মাইকোলা সুমতসভ দ্বারা প্রতিষ্ঠিত হয়েছিল। এটি খারকিভ বিশ্ববিদ্যালয় যাদুঘর এবং শহরের শিল্প ও শিল্প যাদুঘর থেকে সেরা সংগ্রহ পেয়েছে।

খারকিভ ইউনিভার্সিটি মিউজিয়ামের সংগ্রহ ১৮০৪ সালে জমা হতে শুরু করে। ছাত্রদের শিক্ষাদানের জন্য এর বস্তু ব্যবহার করা হতো। এই সংগ্রহটি ছিল ইউক্রেনের প্রথম জাদুঘরের সংগ্রহগুলির মধ্যে একটি। শহরের শিল্প ও শিল্প যাদুঘরটি ১৮৮৬ সালে প্রতিষ্ঠিত হয়েছিল। এর নৃতাত্ত্বিক সংগ্রহটি রাশিয়ান সাম্রাজ্যের সমস্ত শহরের যাদুঘরের মধ্যে বৃহত্তম এবং সেরা ছিল। ১৯০২ সালে খারকিভে দেশব্যাপী প্রত্নতাত্ত্বিক কংগ্রেস অনুষ্ঠিত হয়। একটি বিশাল পূর্ববর্তী অনুসন্ধান কাজ পরিচালিত হয়, ইতিহাস, নৃতাত্ত্বিক, শিল্পের বিপুল সংখ্যক মূল্যবান বস্তু সংগ্রহ করা হয়েছিল যা এই অঞ্চলের বাসিন্দাদের ইতিহাস এবং সংস্কৃতি প্রকাশ করে। কংগ্রেসের অংশগ্রহণকারীদের জন্য এই বস্তুগুলি প্রদর্শনের জন্য প্রদর্শনীগুলি তৈরি করা হয়েছিল। পরে বেশিরভাগ বস্তুই এমএফ সুমতসভ খারকিভ হিস্টোরিক্যাল মিউজিয়ামের সংগ্রহের অংশ হয়ে ওঠে। দ্বিতীয় বিশ্বযুদ্ধ যাদুঘরের সংগ্রহে একটি ভারী আঘাত হেনেছিল। এই সময়ে সংগ্রহের উল্লেখযোগ্য অংশ হারিয়ে গেছে।

১৮ জুন ২০১৫-এ জাদুঘরটির নামকরণ করা হয়েছিল এর প্রতিষ্ঠাতা এবং প্রথম পরিচালক "মাইকোলা সুমটসভের" নামে। আজ এমএফ সুমতসভ খারকিভ ঐতিহাসিক যাদুঘর খারকিভ অঞ্চলের গবেষণা, বৈজ্ঞানিক-পদ্ধতিগত এবং সাংস্কৃতিক-শিক্ষা কেন্দ্রের তাত্পর্য বজায় রেখেছে।

## প্রদর্শনী

* খারকিভ অঞ্চলের প্রত্নতত্ত্ব
* মধ্যযুগ এবং কস্যাক যুগে খারকিভ অঞ্চল
* খারকিভ অঞ্চলের জাতিগত ঐতিহ্য
* ইউক্রেনীয় ইতিহাসে কস্যাক যুগ
* ১৯ শতকের সময় খারকিভ
* প্রথম বিশ্বযুদ্ধের ফ্রন্টে খারকিভাইটস (১৯১৪-১৯১৮)
* ১৯১৭ সালের বিপ্লব এবং আন্তঃযুদ্ধ সময়কালে (১৯১৭-১৯৪০) খারকিভ অঞ্চল
* বিশ্বযুদ্ধ ІІ
* সোভিয়েত সময়ে ১৯৪৩-১৯৯১ সালে খারকিভ
* সন্ত্রাসবিরোধী অভিযান এবং খারকিভ অঞ্চল

## তথ্যসূত্র

## বহিঃসংযোগ

* MFSumtsov Kharkiv ঐতিহাসিক যাদুঘরের অফিসিয়াল সাইট 
* 

বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:১৯২০-এ প্রতিষ্ঠিত জাদুঘর
বিষয়শ্রেণী:খারকিভের জাদুঘর
বিষয়শ্রেণী:ইউক্রেনের ইতিহাস জাদুঘর